hotchpotch/miracl-hf-unified huggingface dataset:
องค์การแห่งชาติสิงคโปร์เชื้อสายมลายู
องค์การแห่งชาติสิงคโปร์เชื้อสายมลายู (; ; ) เป็นพรรคการเมืองในสิงคโปร์ หัวหน้าพรรคคนปัจจุบันคือ อาลี บิน อัสยาดี และเลขาธิการทั่วไปของพรรคคือ โมห์ด นาเซ็ม ซูกี
องค์กรนี้มีที่มาจากสหภาพสิงคโปร์เชื้อสายมลายูที่ก่อตั้งเมื่อ พ.ศ. 2469 เพื่อเป็นตัวแทนของชาวมลายู หลังจากสงครามโลกครั้งที่สอง สหภาพนี้ได้ออกมาต่อต้านสหภาพมาลายาและได้รวมตัวเข้ากับอัมโนซึ่งกลายเป็นพรรคที่โดดเด่นในสหพันธ์ ส่วนองค์การแห่งชาติมลายูที่ตั้งขึ้นใหม่นี้ ขยายตัวมาจากสาขาในยะโฮร์บาห์รูของอัมโน และเข้าร่วมในการเลือกตั้ง พ.ศ. 2498 และได้ 1 ที่นั่งจากอูลูเบอโดะก์ ในการเลือกตั้งทั่วไปของสิงคโปร์ พ.ศ. 2502 อัมโนได้ 3 ที่นั่งในพื้นที่ที่มีชาวมลายูมาก ต่อมา ในวันที่ 20 กุมภาพันธ์ พ.ศ. 2504 สาขาของอัมโนได้ไปจดทะเบียนในชื่อสหองค์การแห่งชาติสิงคโปร์เชื้อสายมลายู
องค์กรนี้ได้เข้าร่วมในพรรคพันธมิตรสิงคโปร์ ซึ่งต่อมาได้ขยายตัวและได้รวมสาขาของสมาคมชาวมาเลเซียเชื้อสายจีนและสภาชาวมาเลเซียเชื้อสายอินเดีย พรรคนี้สนับสนุนการรวมเข้ากับมาเลเซียและต่อต้านคอมมิวนิสต์ องค์กรได้เข้าร่วมในการเลือกตั้งทั่วไป พ.ศ. 2506 ในนามพรรคพันธมิตรสิงคโปร์ แต่ได้ที่นั่งลดลง ซึ่งเป็นผลมาจากความสัมพันธ์ที่ตึงเครียดกับรัฐบาลกัวลาลัมเปอร์ จนสิงคโปร์แยกตัวออกมาจากมาเลเซียใน พ.ศ. 2508
ในวันที่ 19 มีนาคม พ.ศ. 2510 องค์กรเปลี่ยนชื่อเป็นองค์การแห่งชาติสิงคโปร์เชื้อสายมลายู แต่ยังมีความสัมพันธ์ที่ดีกับอัมโนอยู่ ในการเลือกตั้ง พ.ศ. 2511 องค์กรไม่ได้ส่งตัวแทนเข้าร่วมและสนับสนุนแนวร่วมสังคมนิยมที่คว่ำบาตรรัฐสภาสิงคโปร์ ต่อมา ในวันที่ 3 กรกฎาคม พ.ศ. 2544 องค์กรนี้เข้าร่วมในแนวร่วมที่เรียกพันธมิตรประชาธิปไตยสิงคโปร์ ซึ่งประกอบด้วยพรรคยุติธรรมสิงคโปร์ พรรคประชาชนสิงคโปร์ และพรรคความเป็นปึกแผ่นแห่งชาติ
ข้าวแรมฟืน
ข้าวแรมฟืนหรือข้าวแรมคืนเป็นอาหารที่เป็นที่นิยมในหมู่ชาวไทลื้อ ไทเขิน และไทใหญ่ และได้แพร่หลายมาจนถึงภาคเหนือของประเทศไทย ทำจากข้าวโม่ละเอียด นำไปกวนกับน้ำปูนใสจนสุก ตักใส่ภาชนะให้แข็งตัว แล้วจึงตัดแบ่งรับประทาน ถ้าใส่แต่ข้าวอย่างเดียวมีสีขาวเรียกข้าวฟืนข้าว ใส่ถั่วลันเตาโม่พร้อมกับข้าวจะได้สีเหลืองเรียกข้าวฟืนถั่ว ถ้าใส่ถั่วลิสงโม่พร้อมข้าวจะได้สีม่วงอ่อน เรียกข้าวฟืนถั่วดิน การรับประทานมีได้หลายแบบ ถ้ารับประทานเป็นอาหารคาว จะผสมกับถั่วลิสงคั่ว งา พริก ซีอิ๊วและผักต่างๆ ถ้ารับประทานเป็นอาหารหวาน จะกินกับน้ำกะทิ ถ้ารับประทานเป็นอาหารว่างจะนำไปทอดแล้วจิ้มกับน้ำจิ้มรสเปรี้ยวหวาน
พระมนูภาณวิมลศาสตร์ (ชม จามรมาน)
อำมาตย์เอก พระมนูภาณวิมลศาสตร์ (ชม จามรมาน) เป็นอดีตรัฐมนตรีว่าการกระทรวงยุติธรรม และอดีตรัฐมนตรีว่าการกระทรวงการคลัง ในรัฐบาลจอมพล แปลก พิบูลสงคราม
พระมนูภาณวิมลศาสตร์ เคยรับราชการเป็น อธิบดีผู้พิพากษา ในสังกัดกระทรวงยุติธรรม และเคยได้รับการแต่งตั้งเป็นสมาชิกวุฒิสภาในพ.ศ. 2490
พระมนูภาณวิมลศาสตร์ ได้รับตำแหน่งรัฐมนตรีว่าการกระทรวงยุติธรรมเมื่อพ.ศ. 2491 ในรัฐบาลจอมพล แปลก พิบูลสงคราม และพ้นจากตำแหน่งไปหลังประกาศใชรัฐธรรมนูญ ต่อมาในปี พ.ศ. 2492 ได้รับแต่งตั้งเป็นรัฐมนตรีว่าการกระทรวงยุติธรรมอีกครั้ง ในรัฐบาลนายจอมพล แปลก พิบูลสงคราม ในพ.ศ. 2493 ได้ย้ายไปดำรงตำแหน่งรัฐมนตรีว่าการกระทรวงการคลัง และพ้นจากตำแหน่งหลังจอมพล แปลก พิบูลสงครามทำรัฐประหารตนเอง
มอร์ริสซีย์
สตีเวน แพทริก มอร์ริสซีย์ () หรือรู้จักกันในชื่อ มอร์ริสซีย์ (Morrissey) เป็นนักร้องนักแต่งเพลงชาวอังกฤษ รู้จักกันดีในฐานะนักร้องนำวงเดอะสมิธส์ในช่วงยุค 1980 ที่ประสบความสำเร็จอย่างสูงในสหราชอาณาจักรจนวงแตกในปี 1987 มอร์ริสซีย์เริ่มมาเป็นศิลปินเดี่ยว โดยขึ้นสู่อันดับท็อป 10 ในยูเคซิงเกิลซาร์ตถึง 10 ครั้ง โดยออกสตูดิโออัลบั้มแรก"Viva Hate" ในปี 1988 ซึ่งติดอันดับ 1 ในยูเคอัลบั้มซาร์ต
มอร์ริสซีย์ เป็นที่รู้จักในกว้างขวางว่าเป็นผู้ริเริ่มยุคดนตรีอินดี้ นิตยสารเพลง NME ได้ยกย่องมอร์ริสซีย์ว่า "เป็นหนึ่งในศิลปินที่มีอิทธิพลมากที่สุดตลอดกาล" ในขณะหนังสือพิมดิอินดีเพ็นเดนต์ กล่าวว่า "ป็อปสตาร์สวนมากจะต้องตายก่อนที่จะถึงสถานะชื่อดังในชีวิตของเขา" ในปี 2004 พิซฟอร์กมีเดีย เรียกเขาว่า "หนึ่งในบุคคลที่ยอดเยี่ยมในวัฒนธรรมตะวันตก ช่วง 20 ปีที่ผ่านมา"
เหตุรถไฟตกรางในฟิลาเดลเฟีย พ.ศ. 2558
เหตุรถไฟตกรางในฟิลาเดลเฟีย พ.ศ. 2558 เกิดขึ้นเมื่อเวลา 21:23 น. ตามเขตเวลาตะวันออก (1:23 น. ตามเวลาสากลเชิงพิกัด) ของวันที่ 12 พฤษภาคม พ.ศ. 2558 รถไฟสายตะวันออกเฉียงเหนือของแอ็มแทร็กขณะกำลังเดินทางสู่นครนิวยอร์ก เกิดตกรางในบริเวณพอร์ตริชมอนด์ ฟิลาเดลเฟีย รัฐเพนซิลเวเนีย มีผู้โดยสารเสียชีวิต 8 คนและมากกว่า 200 คนบาดเจ็บ ก่อนเกิดอุบัติเหตุรถไฟวิ่งด้วยความเร็ว 102 ไมล์/ชั่วโมง (164 กิโลเมตร/ชั่วโมง) ซึ่งเกินกว่าความเร็วที่ควรจะใช้วิ่งขณะเข้าโค้งที่รถไฟตกราง ซึ่งอยู่ที่ 50 ไมล์ต่อชั่วโมง (80 กิโลเมตร/ชั่วโมง)
ไลนัส พอลิง
ไลนัส คาร์ล พอลิง (; 28 กุมภาพันธ์ พ.ศ. 2444 – 19 สิงหาคม พ.ศ. 2537) เป็นนักเคมี นักชีวเคมี นักเคลื่อนไหวสันติภาพ นักเขียน และนักวิชาการชาวอเมริกัน เขาเป็นนักเคมีคนหนึ่งที่มีอิทธิพลมากที่สุดในประวัติศาสตร์ และเป็นนักเคมีที่สำคัญมากที่สุดคนหนึ่งในคริสต์ศตวรรษที่ 20 พอลิงเป็นหนึ่งในผู้ก่อตั้งสาขาเคมีควอนตัม และอณูชีววิทยา
สัมพรรคภาพอิเล็กตรอน
ในเคมีและฟิสิกส์อะตอม สัมพรรคภาพอิเล็กตรอน () ของอะตอมหรือโมเลกุลคือค่าที่แสดงถึงปริมาณพลังงานที่ "ถูกปล่อยออกมา" เมื่ออิเล็กตรอนถูกเพิ่มเข้าไปในอะตอมหรือโมเลกุลที่เป็นกลางทางไฟฟ้า ในสถานะแก๊สเพื่อทำให้เกิดไอออนประจุลบ
ในฟิสิกส์ของแข็ง คำนิยามของ "สัมพรรคภาพอิเล็กตรอน" จะแตกต่างออกไป โดยสัมพรรคภาพอิเล็กตรอนในความหมายของฟิสิกส์ของแข็ง คือ พลังงาน "ที่ได้รับ" จากอิเล็กตรอนที่กำลังเคลื่อนที่ออกจากสุญญากาศ
ไอโอเดต
ไอโอเดต () เป็นคู่เบสของกรดไอโอดิก ในไอออนประจุบวกของไอโอเดต ไอโอดีนมีพันธะร่วมกับออกซิเจนสามอะตอม และมีสูตรโมเลกุลคือ IO โดยโมเลกุลไอโอเดตนี้มีโครงสร้างเป็นพีระมิดฐานสามเหลี่ยม ไอโอเดตยังสามารถได้จากการรีดิวซ์ของพีรีออเดต ด้วยทีโออีเทอร์ ผลพลอยได้จากปฏิกิริยาเคมีนี้คือซัลฟ์ออกไซด์
ไอโอเดตเป็นสารประกอบเคมีประเภทหนึ่ง ตัวอย่างคือ โซเดียมไอโอเดต (NaIO) ซิลเวอร์ไอโอเดต (AgIO) และแคลเซียมไอโอเดต (Ca(IO)) ไอโอเดตจะคล้ายกับคลอเรต โดยประกอบด้วยไอโอดีน แทนที่คลอรีน
อีแรน ฌอลีโย-กูว์รี
อีแรน ฌอลีโย-กูว์รี (; 12 กันยายน พ.ศ. 2440 – 17 มีนาคม พ.ศ. 2499) เป็นนักวิทยาศาสตร์ชาวฝรั่งเศส เธอเป็นลูกสาวของมารี กูว์รี และปีแยร์ กูว์รี และเป็นภรรยาของเฟรเดริก ฌอลีโย-กูว์รี เธอได้รับรางวัลโนเบลสาขาเคมีร่วมกับสามีของเธอจากการค้นพบกัมมันตรังสีเหนี่ยวนำ ทำให้ครอบครัวกูว์รีเป็นครอบครัวที่มีผู้ได้รับรางวัลโนเบลมากที่สุดในขณะนั้นเอแลนและปีแยร์ บุตรของอีแรนกับเฟรเดริกก็เป็นนักวิทยาศาสตร์เช่นกัน
สมาคมลูกบาศก์โลก
สมาคมลูกบาศก์โลก () เป็นองค์กรที่ตั้งขึ้นเพื่อดูแลการแข่งขันลูกบาศก์ของรูบิก ก่อตั้งขึ้นโดยโรน ฟัน บรือเคม ชาวดัตช์ และไทสัน เหมา ชาวอเมริกัน เป้าหมายของสมาคมลูกบาศก์โลกคือ "มีการแข่งขันมากขึ้นในประเทศที่มากขึ้น ด้วยผู้คนและความสนุกที่มากขึ้น ภายใต้เงื่อนไขที่เป็นธรรม"
การกระเจิงของแสง
การกระเจิงของแสง () เป็นการกระเจิงประเภทหนึ่ง เมื่อแสงอยู่ในรูปของพลังงานที่สามารถกระจายออกไปได้ การกระเจิงของแสงสามารถถูกจัดว่าเป็นการหักเหของรังสีที่เป็นเส้นตรง ตัวอย่างของการกระเจิงแสง เช่น การที่แสงอาทิตย์มากระทบกับโมเลกุลของอากาศ
นาฬิกาของรูบิก
นาฬิกาของรูบิก () เป็นของเล่นปริศนา ประดิษฐ์ขึ้นและจดสิทธิบัตรโดยคริสโตเฟอร์ ซี. วิกส์ และคริสโตเฟอร์ เจ. เทย์เลอร์ ภายหลัง แอร์เนอ รูบิก () สถาปนิกชาวฮังการีได้ซื้อสิทธิบัตรนี้และนำไปทำการตลาดภายใต้ชื่อของเขา
นาฬิกาของรูบิกเป็นของเล่นปริศนาที่มีสองด้าน แต่ละด้านประกอบด้วยนาฬิกา 9 เรือน รวมเป็น 18 เรือน โดยมีปุ่ม 4 ปุ่ม สำหรับบังคับ เป้าหมายของการเล่นคือหมุนให้นาฬิกาทั้ง 18 เรือน ชี้ไปที่ 12 นาฬิกา
นาฬิกาของรูบิกมีจำนวนรูปแบบการเรียงสับเปลี่ยนที่แตกต่างกันทั้งหมด 12 รูปแบบ หรือมีค่าเท่ากับ 1,283 , 918 , 464 , 548 , 864 รูปแบบ
สถิติโลกอย่างเป็นทางการที่ยอมรับโดยสมาคมลูกบาศก์โลก (World Cube Association) ซึ่งเป็นองค์กรควบคุมการจัดการแข่งขันและสถิติ สถิติการแก้นาฬิกาของรูบิกได้เร็วที่สุดอย่างเป็นทางการในปัจจุบันคือ 4.80 วินาที โดย Evan Liu ในการแข่งขัน Xi'an Cherry Blossom 2015 ส่วนสถิติในเวลาเฉลี่ย 5 ครั้ง คือ 5.94 วินาที โดย Evan Liu ในการแข่งเดียวกัน
ธาราทิพย์ สุขดรุณพัฒน์
ธาราทิพย์ สุขดรุณพัฒน์ (ชื่อเล่น: ธารา) มิสซูปราเนชันแนลไทยแลนด์ 2015
ธาราทิพย์ สุขดรุณพัฒน์ (ชื่อเล่น: ใบเตย (ชื่อเดิม)) เป็นคนจังหวัดร้อยเอ็ด จบการศึกษาปริญญาตรีจาก คณะศิลปศาสตร์และวิทยาศาสตร์ สาขาวิชา ภาษาอังกฤษ (ภาคพิเศษ) มหาวิทยาลัยเกษตรศาสตร์ วิทยาเขตกำแพงแสน
ขณะนี้กำลังศึกษาปริญญาโทอยู่ที่มหาวิทยาลัยเกษตรศาสตร์ และเป็นเจ้าของกิจการ ร้านโซนแซ่บ อยู่ ณ ศุภาลัย รัชโยธิน
ใบเตยได้เข้าประกวดมิสบุรีรัมย์ยูไนเต็ด ปี 2013 และสามารถคว้าตำแหน่งชนะเลิศมาได้
ใบเตยได้เข้าร่วมประกวดมิสแกรนด์ไทยแลนด์ ปี 2015 ได้รับตำแหน่ง มิสซูปราเนชั่นแนลไทยแลนด์ 2015 (1st runner up Miss Grand Thailand 2015 ) พร้อมรางวัลพิเศษขวัญใจชุมพร และชุดว่ายน้ำยอดเยี่ยมจากการประกวด
ใบเตยเป็นตัวแทนของประเทศไทยในการประกวดมิสซูปราเนชั่นแนล ปี 2015 ณ ประเทศโปแลนด์ แต่เธอก็ไม่สามารถผ่านเข้ารอบสุดท้ายได้
Rong DO Qua Ngau , Vietnam 2017
Zetkuucho Condo , Japan 2017
ICP, MAX- Z , Thailand 2017
Natriv power , Thailand 2013
โลตัส เอ็กซิจ
โลตัส เอ็กซิจ () เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัท โลตัสจากอังกฤษ เริม่สายการผลิตตั้งแต่ปี ค.ศ. 2000 เอ็กซิจ กับ อีลิสมีความคล้ายคลึงเกือบทุกประการ โดย เอ็กซิจ เป็นเวอร์ชัน คูเป ส่วน อีลิส เป็นรุ่นโรดสเตอร์เปิดประทุน ที่เริ่มสายการผลิตตั้งแต่ปี ค.ศ. 1996
เอ็กซิจโฉมแรก เปิดตัวในปี ค.ศ. 2000 โดยใช้เครื่องยนต์ขนาด 1.8 ลิตร จากบริษัท Rover K-series engine บริษัทลูกของเครือเอ็มจี สามารถทำกำลังสูงสุดได้ที่ 177 แรงม้า (132 kW; 179 PS) ที่ 7,800 รอบ/นาที รถใช้ระบบส่งกำลังเป็นเกียร์ธรรมดา 5 จังหวะ ช่วยให้รถทำความเร็วสูงสุดได้ที่ 219 กม./ชม. (136 ไมล์/ชม.) และอัตราเร่ง 0-100 กม./ชม. ได้ที่ 4.9 วินาที
โฉมที่ 1 ได้ผลิตมาจนถึงปี ค.ศ. 2002 ก็ยุติไว้ที่ 604 คัน และตามมาด้วยโฉมที่ 2 ในปี ค.ศ. 2004
เปิดตัวในงานแฟรงเฟิร์ตออโตโชว์ 2011 มาพร้อมกับเครื่องยนต์ซูเปอร์ชาร์ท 3.5 ลิตร V6 เครื่องจากรุ่นอีโวลา เอส สามารถให้กำลังได้ถึง 345 แรงม้า (257 kW; 350 PS)
และแรงบิดที่ 400 นิวตัน·เมตร (295 lb·ft) น้ำหนัก 1,080 kg (2,381 lb) ทำอัตราเร่ง 0-100 กม./ชม. ได้ที่ 3.7 วินาที และความเร็วสูงสุดที่ 270 กม./ชม. (168 ไมล์/ชม.)
เอ็กซิจ วี6 คัพ เป็นรุ่นปรับแต่งของ เอ็กซิจ เอส สามารถขับได้บนถนนและบนสนามแข่งได้ ส่วนเอ็กซิจ วี6 คัพอาร์ จะเป็นรุ่นใช้เฉพาะสนามแข่งเพียงอย่างเดียว
รถทั้ง 2 เปิดตัวในปี ค.ศ. 2013 ที่งานออโตสปอร์ตอินเตอร์เนชันแนลโชว์ (Autosport International show)
เฮนเนสซีเพอร์ฟอร์แมนซ์เอนจีเนียริง บริษัททำเครื่องยนตร์สัญชาติอเมริกา ได้ใช้โครงถังของรถไปผลิตเป็นรถสปอร์ตใช้ชื่อว่า "เฮนเนสซี เวนอม จีที" โดยมีการปรับปรุงและพัฒนาเพิ่มกว่าตัวโครงถังเดิม เช่น เพิ่มความยาวรถและช่วงฐาน เป็นต้น
คาร์ล วิลเฮ็ล์ม เชเลอ
คาร์ล วิลเฮ็ล์ม เชเลอ (; 9 ธันวาคม ค.ศ. 1742 – 21 พฤษภาคม ค.ศ. 1786) เป็นนักเคมีและเภสัชกรชาวเยอรมัน-สวีเดน ผู้ได้รับฉายา "เชเลอผู้อาภัพ" จากนักเขียน ไอแซค อสิมอฟ จากการค้นพบทางเคมีหลายอย่างแต่ไม่ได้รับการยกย่องในช่วงชีวิตของเขา เชเลอเป็นผู้ค้นพบธาตุออกซิเจน, คลอรีน, ทังสเตน และสารประกอบอินทรีย์อื่น ๆ เช่น กรดยูริก, กรดแล็กติก, กรดออกซาลิก
คาร์ล วิลเฮ็ล์ม เชเลอ เกิดเมื่อ ค.ศ. 1742 ที่เมืองชตราลซุนท์ (ในขณะนั้นเป็นดินแดนของสวีเดน) ทางตอนเหนือของเยอรมนีในปัจจุบัน พออายุได้ 14 ปี เขาก็ถูกส่งไปที่กอเทนเบิร์กเพื่อเรียนรู้งานด้านเภสัชกรรม เชเลอทำงานอยู่ที่นั่นเป็นเวลา 8 ปี โดยศึกษางานของนักเคมีคนอื่นไปด้วย โดยเฉพาะเกออร์ค แอ็นสท์ ชตาล ผู้คิดทฤษฎีโฟลจิสตัน ซึ่งส่งผลต่องานของเขาในเวลาต่อมา
หลังจากนั้น เชเลอก็ไปทำงานร่วมกับอาจารย์ที่มหาวิทยาลัยลุนด์และเดินทางไปที่สต็อกโฮล์มเพื่อรับตำแหน่งศาสตราจารย์ด้านเคมี จนกระทั่งถึงปี ค.ศ. 1770 เชเลอก็ไปเป็นผู้อำนวยการห้องปฏิบัติการที่อุปซอลา ที่นั่น เขาได้ทำการทดลองโดยให้ความร้อนกับสารต่าง ๆ เช่น เมอร์คิวริกออกไซด์, ซิลเวอร์คาร์บอเนต, ดินประสิว จนพบว่าสารเหล่านี้ให้ก๊าซชนิดหนึ่งที่เขาเรียกว่า "fire air" และต่อมารู้จักในชื่อ "ออกซิเจน" นอกจากนี้เขายังค้นพบธาตุแบเรียม (1772), คลอรีน (1774), โมลิบดีนัม (1778) และทังสเตน (1781) และสารประกอบอื่น ๆ เช่น กรดซิตริก, กรดแล็กติก, กลีเซอรอล, ไฮโดรเจนไซยาไนด์, ไฮโดรเจนฟลูออไรด์, ไฮโดรเจนซัลไฟด์ (1777) และยังค้นพบวิธีการผลิตฟอสฟอรัสในเชิงอุตสาหกรรม ทำให้สวีเดนกลายเป็นหนึ่งในประเทศผู้ผลิตไม้ขีดไฟที่สำคัญของโลก
จากการทดลองต่าง ๆ ทำให้สุขภาพของเชเลอย่ำแย่ลง เขาเสียชีวิตในปี ค.ศ. 1786 ขณะมีอายุได้ 43 ปี
กระโดดน้ำในเอเชียนเกมส์ 2014
กีฬากระโดดน้ำในเอเชียนเกมส์ 2014 จัดขึ้นที่มุนฮักพาร์กแท-ฮวันอะแควติกส์เซ็นเตอร์ ตั้งแต่วันที่ 21 ถึง 26 กันยายน ค.ศ. 2014 ระเบียบวินัยกีฬาทางน้ำมี 10 รายการ
มีนักกีฬา 61 คน จาก 10 ประเทศ ที่เข้าร่วมการแข่งขันเอเชียนเกมส์ 2014
รางวัลนาฏราช ครั้งที่ 6
รางวัลนาฏราช ครั้งที่ 6 ประจำปี พ.ศ. 2557 เป็นงานประกาศผลรางวัลยอดเยี่ยมด้านวิทยุกระจายเสียงและวิทยุโทรทัศน์ จัดโดยสมาพันธ์สมาคมวิชาชีพวิทยุกระจายเสียงและวิทยุโทรทัศน์ กำหนดการประกาศผลรางวัลในวันอาทิตย์ที่ 28 มิถุนายน พ.ศ. 2558
ละครทั้ง 23 เรื่องต่อไปนี้ ได้รับการเสนอชื่อเข้าชิงรางวัลนาฏราช ครั้งที่ 6
ละครทั้ง 7 เรื่องต่อไปนี้ ได้รับการลงคะแนนเสียงให้เป็นผู้ชนะรางวัลนาฏราช ครั้งที่ 6
เคทีเอ็ม อีทีเอส
เคทีเอ็ม อีทีเอส () เป็นเส้นทางรถไฟฟ้าระหว่างเมืองอีโปะฮ์–กัวลาลัมเปอร์ในประเทศมาเลเซีย เดิมรถไฟฟ้าสายนี้เคยวิ่งจากกัวลาลัมเปอร์ไปเซอเร็มบัน แต่หยุดให้บริการในเดือนตุลาคม ค.ศ. 2012 รถไฟฟ้ามีความเร็ว 140 กิโลเมตรต่อชั่วโมง ดำเนินการโดยอีทีเอส ภายใต้การควบคุมของเกอเรตาปีตานะฮ์เมอลายู (เคทีเอ็ม)
เกอเรตาปีตานะฮ์เมอลายู เปิดให้บริการรถไฟฟ้าสายนี้ในวันที่ 12 สิงหาคม ค.ศ. 2010 โดยเป็นเส้นหนึ่งของทางรถไฟสายชายฝั่งทะเลตะวันตก
ให้บริการใน 2 ระดับชั้น ได้แก่ ขบวนรถโกลด์ และขบวนรถซิลเวอร์ โดยขบวนรถโกลด์ ใช้เวลาในการเดินทาง 2 ชั่วโมง 20 นาที จอด 11 สถานี ขณะที่ขบวนรถซิลเวอร์ ใช้เวลาในการเดินทาง 2 ชั่วโมง 30 นาที จอด 14 สถานี ในช่วงเดือนตุลาคม ค.ศ. 2012 ขบวนรถโกลด์ได้เปลี่ยนสถานีที่จอด โดยเปลี่ยนมาจอดที่สถานีถนนตาปะห์ และซุงไก แทนที่สถานีซูไง-บูโละฮ์, กัวลากูบูบาห์รู และเบอห์รัง ส่งผลให้ใช้เวลาในการเดินทางมากขึ้น 5 นาที
ในอดีตเคยมีขบวนรถแพลตินัมให้บริการด้วย แต่ได้ยกเลิกในภายหลัง ขบวนรถนี้ใช้เวลาในการเดินทาง 1 ชั่วโมง 58 นาที
รถไฟฟ้ารุ่นแรกคือรุ่น 91 มีจำนวน 5 ขบวน ขบวนละ 6 คัน สั่งซื้อมาในราคา 67 ล้านดอลลาร์สหรัฐ ออกแบบโดยมะรุเบะนิ ผลิตโดยฮุนไดและมิตซูบิชิ เดิมมีความเร็วสูงสุด 140 กิโลเมตรต่อชั่วโมง แต่ถูกออกแบบให้สามารถวิ่งได้เต็มพิกัดถึง 160 กิโลเมตรต่อชั่วโมง รถไฟฟ้า 1 ขบวน มีความยาว 138 เมตร หนัก 231.8 ตัน ถ้าเป็น 1 คันจะยาว 22.95 เมตร กว้าง 2.75 เมตร สูง 4 เมตร แต่ละขบวนจุผู้โดยสารได้มากที่สุดถึง 350 คน พร้อมกับมีสิ่งอำนวยความสะดวกมากมาย ได้แก่ ห้องน้ำ จอโทรทัศน์
ขบวนรถไฟฟ้ารุ่น 93 ปัจจุบันอยู่ในระหว่างการทดสอบ และจะวิ่งให้บริการในเร็ว ๆ นี้
โครงการรถไฟฟ้าจะมีการขยายเส้นทางเพิ่มไปยังเมืองบัตเตอร์เวิร์ท รัฐปีนัง
ในวันที่ 2 ธันวาคม ค.ศ. 2014 บริษัทผลิตรถจักรจากจีนใต้ ได้ชนะการประกวดราคาระบบรถไฟความเร็วสูง 200 กิโลเมตร จากกัวลาลัมเปอร์–อีโปะฮ์ โดยจะมีความเร็วสูงสุดถึง 160 กิโลเมตรต่อชั่วโมง และจะมีการขยายเส้นทางต่อไปยังปาดังเบซาร์และยะโฮร์บาห์รู นอกจากนี้ ยังได้ใช้งบประมาณ 131 ล้านดอลลาร์สหรัฐ ในการผลิตรถโดยสาร 98 คัน
ในวันที่ 6 ธันวาคม ค.ศ. 2014 ประธานบริษัทเกอเรตาปีตานะฮ์เมอลายู ประกาศว่า จะเปิดใช้งานรถไฟฟ้าอีทีเอส กัวลาลัมเปอร์–บัตเตอร์เวิร์ท ในเดือนมิถุนายน ค.ศ. 2015 และจะได้รับรถไฟฟ้าใหม่อีก 10 ขบวน โดยจะเริ่มวิ่งในเดือนมกราคม ค.ศ. 2016
วัดเซงันโตะ
วัดเซงันโตะ () หรือ วัดคลื่นวารีสีคราม เป็นวัดพุทธเท็นไดในจังหวัดวากายามะ ประเทศญี่ปุ่น ในปี พ.ศ. 2547 ได้รับการขึ้นทะเบียนเป็นมรดกโลกโดยยูเนสโก ในฐานะส่วนหนึ่งของแหล่งศักดิ์สิทธิ์และเส้นทางจาริกแสวงบุญในทิวเขาคิอิ ตามตำนาน วัดก่อตั้งโดยภิกษุจากอินเดียนามว่า "ราเงียว โชนิง" ตัววัดถูกสร้างขึ้นใกล้กับน้ำตกนาจิ และวัดถือเป็นหนึ่งในหมู่ศาสนสถาน "คูมาโนะ ซันซัง"
พระยาโทณวณิกมนตรี (วิสุทธิ์ โทณวณิก)
อำมาตย์เอก พระยาโทณวณิกมนตรี (วิสุทธิ์ โทณวณิก) เป็นอดีตรัฐมนตรีว่าการกระทรวงการคลัง ในรัฐบาลจอมพล แปลก พิบูลสงคราม และเป็นผู้ก่อตั้งธนาคารศรีนคร
พระยาโทณวณิกมนตรี (วิสุทธิ์ โทณวณิก) จบการศึกษาจากโรงเรียน ภ.ป.ร. ราชวิทยาลัย ในพระบรมราชูปถัมภ์ เคยรับราชการในสังกัดกระทรวงพานิชย์ พ.ศ. 2574 มีตำแหน่งเป็นเลขานุการสภาเผยแพร่พาณิชย์ กระทรวงพานิชย์ พ.ศ. 2475 ได้ย้ายมารับตำแหน่งนายทะเบียนสหกรณ์ สังกัดกระทรวงสหกรณ์
พระยาโทณวณิกมนตรี ได้รับตำแหน่งรัฐมนตรีว่าการกระทรวงการคลังเมื่อพ.ศ. 2491 ในรัฐบาลจอมพล แปลก พิบูลสงคราม และพ้นจากตำแหน่งไปเมื่อวันที่ 30 พฤศจิกายน พ.ศ. 2491 นอกจากนี้ยังเคยได้รับการแต่งตั้งเป็นสมาชิกวุฒิสภาในวุฒิสภาไทย ชุดที่ 2
ในปี พ.ศ. 2493 พระยาโทณวณิกมนตรี ได้ร่วมกับคณะบุคคลก่อตั้งธนาคารสิงขร (ต่อมาคือ ธนาคารศรีนคร) เพื่อให้บริการรับฝากเงิน มีทุนจดทะเบียน 10 ล้านบาท
เทกแดตแอนด์พาร์ตี
Take That & Party เป็นสตูดิโออัลบั้มชุดแรกของวงบอยแบนด์อังกฤษ เทกแดท โดยอัลบั้มนี้ได้ออกวางแผงในวันที่ 17 สิงหาคม 1992 โดยก่อนหน้านั้นทางวงได้ออกซิงเกิ้ลมาก่อน ซิงเกิ้ลแรกของวงนี้คือ "Do What U Like" โดยเพลงนี้สามารถขึ้นไปถึงอันดับที่ 82 ในชาร์ตของอังกฤษ ซิงเกิ้ลต่อๆมาของวงอย่าง "Promises" และ "Once You've Tasted Love" สามารถขึ้นไปถึงอันดับ 38 และ 47 ตามลำดับ ซิงเกิ้ลแรกที่ประสบความสำเร็จของพวกเขาคือ "It Only Takes A Minute" เป็นเพลงคัฟเวอร์ของวงยุค'70 ชื่อ Tavares ขึ้นชาร์ทในอังกฤษสูงสุดอันดับ 7 ต่อมาเพลง "I Found Heaven" สามารถขึ้นไปถึงอันดับ 15 หลังจากนั้นก็ตามมาด้วยเพลงฮิตอย่าง "A Million Love Songs" เป็นเพลงช้าที่แต่งโดยแกรี บาร์โลว์ โดยสามารถขึ้นไปถึงอันดับ 7 ในอังกฤษ จากนั้นก็ปล่อยเพลง "Could It Be Magic" เพลงดิสโก้สุดฮิต เพลงเก่าของ แบรรี แมนิโลว์ และ ดอนน่า ซัมเมอร์ ไต่ชาร์ทไปถึงอันดับ 3 หลังจากนั้นพวกเขาก็ได้ออกอัลบั้มแรก "Take That and Party" ในปี 1992 โดยอัลบั้มนี้ขึ้นไปถึงอันดับ 2 ของชาร์ตอังกฤษ ซึ่งถือว่าเป็นอัลบั้มเดียวของวงที่ไม่สามารถขึ้นถึงอันดับ 1 โดยอัลบั้มนี้ขายได้ประมาณ 1 ล้านชุด ทั้งนี้ 11 จาก 13 เพลงของอัลบั้มต่างก็มี่แกรีในการมีส่วนร่วมในการแต่งทั้งสิ้น
เอฟรีติงเชนเจส
Everything Changes เป็นสตูดิโออัลบั้มชุดที่สองของวงบอยแบนด์เทกแดท ออกจำหน่ายในวันที่ 11 ตุลาคม 1993 อัลบั้มนี้เป็นอัลบั้มที่ประสบความสำเร็จอย่างมาก โดยมีเพลงอันดับ 1 ถึง 4 เพลง [คือเพลง Pray (เพลงนี้เป็นเพลงแรกของวงที่สามารถขึ้นถึงอันดับ 1 ได้สำเร็จ), Relight My Fire(โดยเพลงนี้เป็นเพลงคัฟเวอร์ของแดน ฮาร์ทแมน), Babe และ Everything Changes] ส่วนซิงเกิลแรก Why Can't I Wake Up with You นั้นขึ้นถึงอันดับ 2 ทั้งที่สตูดิโออัลบั้มก่อน Take That and Party ไม่มีซิงเกิ้ลใดขึ้นถึงอันดับ 1 เลย และตัวอัลบั้มก็ขึ้นอันดับ 1 เช่นกัน ซิงเกิ้ลที่ 6 คือ "Love Ain't Here Anymore" หยุดอยู่ที่อันดับ 3 อัลบั้มนี้ขายได้ถึง 3 ล้านชุดทั่วโลก โดย 11 จาก 13 เพลงในอัลบั้มมีแกรี บาร์โลว์เป็นคนแต่ง
!ชาร์ต (1990–1999)
!อันดับสูงสุด
วิจิตร ลุลิตานนท์
ศาสตราจารย์วิจิตร ลุลิตานนท์ (พ.ศ. 2449 - พ.ศ. 2530) เป็นอดีตรัฐมนตรีว่าการกระทรวงการคลัง ในรัฐบาลพลเรือตรี ถวัลย์ ธำรงนาวาสวัสดิ์ อดีตรัฐมนตรีช่วยว่าการกระทรวงการคลังในรัฐบาลนายปรีดี พนมยงค์ และอดีตรัฐมนตรีไม่ได้ประจำกระทรวง
ศาสตราจารย์วิจิตร ลุลิตานนท์ เกิดเมื่อ พ.ศ. 2449 เป็นบุตรของหลวงวิจารณ์ศุขเกษม (ติ๊ด ลุลิตานนท์) เคยดำรงตำแหน่งนายกสมาคมธรรมศาสตร์ ในพระบรมราชูปถัมภ์
วิจิตร ลุลิตานนท์ ได้รับตำแหน่งรัฐมนตรีไม่ได้ประจำกระทรวงครั้งแรกเมื่อ พ.ศ. 2488 ในรัฐบาลนายทวี บุณยเกตุ และได้ดำรงตำแหน่งต่อมาในรัฐบาลหม่อมราชวงศ์เสนีย์ ปราโมช ต่อมาเมื่อพ.ศ. 2489 ในรัฐบาลนายปรีดี พนมยงค์ได้ดำรงตำแหน่งรัฐมนตรีช่วยว่าการกระทรวงการคลัง ในรัฐบาลพลเรือตรี ถวัลย์ ธำรงนาวาสวัสดิ์ จึงได้รับการแต่งตั้งเป็นรัฐมนตรีว่าการกระทรวงการคลัง และพ้นจากตำแหน่งไปเพราะมีการรัฐประหารขึ้นโดยคณะทหาร เมื่อวันที่ 8 พฤศจิกายน พ.ศ. 2490 นอกจากนี้ยังเคยได้รับการแต่งตั้งเป็นสมาชิกวุฒิสภาในวุฒิสภาไทย ชุดที่ 1
บุญญาณี สังข์ภิรมย์
บุญญาณี สังข์ภิรมย์ (ชื่อเล่น: โบว์) มิสอินเตอร์คอนติเนนตัลไทยแลนด์ 2015
บุญญาณี สังข์ภิรมย์ (ชื่อเล่น: โบว์) เป็นคนจังหวัดนครปฐม ได้รับตำแหน่ง มิสอินเตอร์คอนติเนนตัลไทยแลนด์ ปี 2015 จากเวทีการประกวดมิสแกรนด์ไทยแลนด์ 2015
โบว์ บุญญาณี ได้เข้าประกวดมิสแกรนด์ไทยแลนด์ 2013 โดยขณะนั้นเธอมีอายุเพียง 19 ปี และไม่สามารถผ่านเข้ารอบ 17 คนสุดท้าย.
หลังจากไม่ประสบความสำเร็จเมื่อปี 2013 โบว์ บุญญาณี ได้เข้าร่วมการประกวดมิสแกรนด์ไทยแลนด์ 2015อีกครั้ง และครั้งนี้เธอก็สามารถคว้าตำแหน่งมิสอินเตอร์คอนติเนนตัลไทยแลนด์ 2015 มาครองได้สำเร็จ โดยจะเป็นตัวแทนของประเทศไทยในการประกวดมิสอินเตอร์คอนติเนนตัล 2015 ณ ประเทศเยอรมนี
โบว์ บุญญาณี เป็นตัวแทนประเทศไทยในการประกวดมิสอินเตอร์คอนติเนนตัล ประจำปี 2015 ที่ประเทศเยอรมนี โดยในการประกวดเธอก็สามารถเข้ารอบ 17 คนสุดท้าย พร้อมคว้ารางวัลขวัญใจช่างภาพและสื่อมวลชนมาครองได้สำเร็จ
โบว์ บุญญาณี ได้รับการแต่งตั้งเป็นตัวแทนประเทศไทยในการประกวดมิสยูไนเต็ดคอนติเนนท์ ประจำปี 2016 ที่ประเทศเอกวาดอร์ โดยในการประกวดเธอก็สามารถเข้ารอบ 10 คนสุดท้าย โดยผู้ชนะคือ เจสลิน ซานโตส นางงามจากประเทศฟิลิปปินส์
โบว์ บุญญาณี ได้รับการแต่งตั้งเป็นตัวแทนประเทศไทยในการประกวดท็อปโมเดลออฟเดอะเวิลด์ ประจำปี 2017 ที่ประเทศอียิปต์ โดยในการประกวดเธอสามารถผ่านเข้ารอบ 10 คนสุดท้าย
ท่าอากาศยานทะกะมะสึ
ท่าอากาศยานทะกะมะสึ เป็นท่าอากาศยานระดับสองในประเทศญี่ปุ่น ตั้งอยู่ทางทิศตะวันตกเฉียงใต้ของเมืองทะกะมะสึ  จังหวัดคะงะวะ ประเทศญี่ปุ่น แต่รองรับเที่ยวบินระดับนานาชาติบ้างเล็กน้อย
เกรเทสต์ฮิตส์ (อัลบั้มของเทกแดต)
Greatest Hits เป็นอัลบั้มเพลงฮิตชุดแรกของวงบอยแบนด์อังกฤษเทคแดท โดยอัลบั้มนี้ทางวงได้ออกเพลง "How Deep Is Your Love" (เพลงเก่าของบีจีส์) เป็นซิงเกิ้ลลาของวง ซึ่งเพลงนี้เป็นเพลงที่ 8 และเพลงสุดท้ายของเทกแดต ยุคแรกที่ไปถึงอันดับหนึ่ง ก่อนที่จะแยกวงกันไป อัลบั้มนี้ขายได้กว่า 3 ล้านชุดทั่วโลก
เนเวอร์ฟอร์เกต – ดิอัลติเมตคอลเลกชัน
Never Forget: The Ultimate Collection เป็นอัลบั้มรวมเพลงชุดที่สองของวงบอยแบนด์อังกฤษเทกแดท โดยอัลบั้มนี้ทางวงได้ออกเพลงที่ไม่เคยออกมาก่อนอย่าง "Today I've Lost You" อัลบั้มรวมเพลงนี้ขายได้กว่า 2 ล้านชุด
บิวตีฟูลเวิลด์ (อัลบั้มเทกแดต)
Beautiful World เป็นสตูดิโออัลบั้มชุดที่สี่ของวงบอยแบนด์อังกฤษเทกแดท โดยในวันที่ 9 พฤษภาคม 2006 เทกแดต กลับมาอีกครั้งโดยเซ็นสัญญากับ Polydor Records ด้วยเงิน 3 ล้านปอนด์ 
โดยได้ออกซิงเกิลแรก "Patience" ในวันที่ 13 พฤศจิกายน เพลงนี้ขึ้นอันดับ 1 ของชาร์ตอังกฤษในทันที ทำให้เป็นเพลงอันดับ 1 เพลงที่ 9 ของวงที่สามารถขึ้นถึงอันดับหนึ่งได้ โดยทางวงได้ออกอัลบั้มในวันที่ 26 พฤศจิกายน 2006 ซึ่งอัลบั้มนี้ขายได้กว่า 2.8 ล้านชุด ทำให้มันกลายเป็นอัลบั้มของวงที่ขายดีที่สุดในอังกฤษ
14 กุมภาพันธ์ 2007 เทกแดตได้ร่วมแสดงในงานบริท อวอร์ดส โดยเพลง Patience ชนะในสาขาซิงเกิลยอดเยี่ยม
4 มีนาคม 2007 เพลง "Shine" ซิงเกิ้ลที่ 2 จากอัลบั้มนี้ขึ้นอันดับ 1 ในอังกฤษ ซึ่งถือเป็นเพลงอันดับ 1 เพลงที่ 10 ของวง แซงหน้าวงสไปซ์ เกิร์ลส‎ และ แอบบ้า (ขึ้นอันดับ 1 ทั้งหมด 9 เพลง) นอกจากนี้แล้วทางวงได้ออกอีก 2 ซิงเกิ้ล คือ I'd Wait For Life (เข้าอันดับที่ 17 ของชาร์ตอังกฤษ) และ Reach Out (ออกเฉพาะในภาคพื้นยุโรป)
หลังจากเทกแดตได้ทัวร์เสร็จ ทางวงได้ทำการเซ็นสัญญากับ พาราเมาท์ พิกเจอร์ส เพื่อแต่งเพลง Rule The World เพลงสำหรับภาพยนตร์เรื่อง "Stardust" นำแสดงโดย ชาร์ลี คอกซ์ แคลร์ เดนส์ โรเบิร์ต เดอนิโร และ เซียนนา มิลเลอร์ กำกับโดย แมทธิว วอห์น ถือเป็นเพลงประกอบภาพยนตร์เพลงแรกของเทกแดต เพลงนี้เข้าถึงอันดับที่ 2 ของชาร์ตอังกฤษ
เดอะเซอร์คัส (อัลบั้มเทกแดต)
The Circus เป็นสตูดิโออัลบั้มชุดที่ห้าของวงบอยแบนด์อังกฤษเทกแดท โดยในวันที่ 24 พฤศจิกายน 2008 ทางวงได้ออกซิงเกิล Greatest day โดยสามารถขึ้นไปถึงอันดับ 1 ทำให้กลายเป็นซิงเกิ้ลที่ 11 ที่สามารถขึ้นไปถึงอันดับ 1 ก่อนที่จะออกอัลบั้มในอีกหนึ่งสัปดาห์ต่อมา แล้วได้ออกอีก 4 ซิงเกิ้ล คือ Up All Night(เข้าชาร์ตในอันดับที่ 14) ,The Garden (อันดับ 97) ,Said It All (อันดับ 9) และ Hold Up A Light (อันดับ 123) อัลบั้มนี้มียอดขายในอังกฤษกว่า 2 ล้านก๊อปปี้
โพรเกรสส์ (อัลบั้มเทกแดต)
Progress เป็นสตูดิโออัลบั้มชุดที่หกของวงบอยแบนด์อังกฤษเทกแดท วันที่ 15 กรกฎาคม 2010 ร็อบบี วิลเลียมส์ได้กลับมาอยู่ในวง ทำให้เทก แดท มีสมาชิกครบ 5 คนอีกครั้ง โดยทางวงได้ออกอัลบั้มชุดที่หกในวันที่ 15 พฤศจิกายน โดยได้ออก 2 ซิงเกิ้ล ได้แก่ The Flood (เข้าชาร์ตในอันดับที่ 2) และ Kidz (อันดับ 28) แม้จะไม่มีซิงเกิ้ลไหนที่ขึ้นถึงอันดับ 1 เลย แต่ตัวอัลบั้มนั้นทำยอดขายได้กว่า 4 ล้านชุด อัลบั้มนี้เป็นอัลบั้มที่ได้รับคำวิจารณ์ที่ดีที่สุดของวง และยังเป็นอัลบั้มที่ขายดีที่สุดในอังกฤษประจำปี 2010 อีกด้วย ต่อมาในวันที่ 13 มิถุนายน 2011 ทางวงได้ออกอัลบั้มพิเศษ Progressed โดยเทกแดตได้ออกผลงานเพลงประกอบภาพยนตร์เรื่อง เอ็กซ์เมน รุ่น 1 ชื่อเพลง Love Love (อันดับ 15) โดยในเวลาต่อมาได้ออกผลงานเพลงประกอบภาพยนตร์ The Three Musketeers (สามทหารเสือ ดาบทะลุจอ) ชื่อ When We Were Young (อันดับ 88) ด้วย โดยในอัลบั้มนี้ ทางวงได้ออกซิงเกิ้ลเพื่อเป็นการโปรโมตงาน Red Nose Day ประจำปี 2011 ของมูลนิธิ Comic Relief ในชื่อ Happy now (อันดับ 52) และทางวงได้ออกซิงเกิ้ลเพื่อโปรโมตการทัวร์คอนเสิร์ต Progress Live ของพวกเขาในชื่อ Eight Letters (อันดับ 176)
ทั้งนี้ เพลง SOS สามารถขึ้นไปถึงอันดับที่ 91 ในชาร์ตของอังกฤษ ทำให้เพลงนี้เป็นเพลงเดียวของวงที่สามารถขึ้นไปถึง 100 อันดับแรกของชาร์ต ทั้งๆที่ไม่ใช่ซิงเกิ้ล
ในปี 2011 เทกแดตได้รางวัลบริท อะวอร์ดสในสาขาศิลปินกลุ่มยอดเยี่ยม โดยในอัลบั้มนี้ยังได้เข้าชิงในสาขาอัลบั้มยอดเยี่ยมด้วย
อัลบั้มนี้แตกต่างจากอัลบั้มอื่นๆของวงตรงที่อัลบั้มนี้มีรูปแบบเป็นแนวดนตรีอิเล็กโทรป็อปซึ่งเป็นแนวเพลงที่ห่างไกลจากความเป็นวงบอยแบนด์มาก โดยอัลบั้มอื่นๆจะเป็นแนวป็อปกระแสหลัก และนักวิจารณ์ต่างก็ชื่นชมในการเปลี่ยนแนวเพลงของวง โดยบางสำนัก เช่น Allmusic หรือ The Express ถือให้เป็นอัลบั้มที่ดีที่สุดที่วงทำมาเลยทีเดียว
III (อัลบั้มเทกแดท)
III เป็นสตูดิโออัลบั้มชุดที่เจ็ดของวงบอยแบนด์อังกฤษเทกแดท หลังจากที่ร็อบบี วิลเลียมส์ได้ทำงานกับวงเป็นครั้งสุดท้ายในปี 2012 และเจสัน ออเรนจ์ได้ออกจากวงในปี 2014 ทำให้เทกแดตมีสมาชิกเพียงสามคนเท่านั้น โดยในวันที่ 14 พฤศจิกายน ทางวงได้ออกซิงเกิ้ลที่ทีชื่อว่า These Days โดยตัวซิงเกิ้ลนั้นขึ้นไปอยู่ในอันดับ 1 ได้สำเร็จ ทำให้มันกลายเป็นซิงเกิ้ลที่ 12 ที่สามารถขึ้นไปถึงอันดับที่ 1 ได้สำเร็จ และได้ออกอัลบั้มในวันที่ 28 พฤศจิกายน โดยทางวงได้ออกงานเพลงประกอบภาพยนตร์เรื่อง คิงส์แมน โคตรพิทักษ์บ่มพยัคฆ์ ชื่อว่า Get Ready For It
ในวันที่ 2 มีนาคม 2015 ทางวงได้ออกซิงเกิ้ลที่สองของอัลบั้ม ชื่อ Let In The Sun และในวันที่ 8 มิถุนายน ก็ได้ออกซิงเกิลที่สามในชื่อ Higher Than Higher
ในวันที่ 20 พฤศจิกายน เทกแดทได้ออกอัลบั้มเวอร์ชันใหม่ โดยได้ออกซิงเกิล Hey Boy ตั้งแต่วันที่ 16 ตุลาคม เพลงนี้ขึ้นถึงอันดับที่ 56
ขี้แรด
ขี้แรด var." indochinensis" ภาษากะเหรี่ยงเรียกเป๊อะฉี่กว่อ หรือเคละ ไม้เลื้อยมีเนื้อไม้ ใบประกอบ มีต่อมสีเขียวที่โคนก้านใบ ผิวใบเรียบหรือมีขนเล็กน้อย ดอกช่อ เกิดที่ซอกใบใกล้ปลายยอด ดอกย่อยเป็นดอกสมบูรณ์เพศ มีขนาดเล็ก อัดกันแน่น กลีบดอกสีเหลืองอ่อน ผลเดี่ยวรูปแบน แห้งแล้วแตก เปลือกต้นทุบแล้วนำไปแช่ในน้ำ ใช้เบื่อปลา
วอลเลย์บอลชายทีมชาติอินเดีย
วอลเลย์บอลชายทีมชาติอินเดีย () เป็นตัวแทนของประเทศอินเดีย ทีมนี้ได้รับการบริหารโดยสหพันธ์วอลเลย์บอลอินเดีย และเป็นส่วนหนึ่งในการแข่งขันวอลเลย์บอลระดับนานาชาติ
พิสิฐพงศ์ ช่างหล่อ
พิสิฐพงษ์ ช่างหล่อ (ชื่อเล่น : สเป็ค) เป็นนักแสดงชาวไทย ศึกษาระดับมัธยมศึกษา ที่โรงเรียนเซนต์คาเบรียล มีชื่อเสียงมาจาก MV กะเทยไม่เคยนอกใจ และรับบทเป็น ปวริศ (รุ่นเด็ก) จากละครเรื่อง สุดแค้นแสนรัก เคยประกวดเดินแบบและได้รางวัลชนะเลิศ Mr&Miss little Thailand culture 2013
คลิกเบต
คลิกเบต () เป็นคำเหยียดใช้หมายถึงเนื้อหาเว็บที่มุ่งสร้างผลประโยชน์จากการโฆษณาออนไลน์ โดยเฉพาะเมื่อไม่คำนึงถึงคุณภาพหรือความถูกต้องของข้อมูล แต่อาศัยวิธีพาดหัวแบบเร้าใจเพื่อดึงดูดให้คลิกเข้าไปชมทันทีและเพื่อเชิญชวนให้ส่งเนื้อหานั้นต่อไปในเครือข่ายสังคมออนไลน์ พาดหัวล่อคลิกมักอาศัยประโยชน์จากความสงสัย โดยให้ข้อมูลเล็ก ๆ น้อย ๆ พอชวนให้ผู้อ่านสงสัย แต่ไม่พอจะขจัดความสงสัยนั้น จนต้องคลิกเข้าไปดูเนื้อหานั้น ๆ
นับแต่ปี 2014 เกิดปฏิกิริยาต่อต้านวิธีการเช่นนี้ทั่วไปบนอินเทอร์เน็ต "The Onion" หนังสือพิมพ์แนวเสียดสี ออกเว็บไซต์ใหม่ชื่อ ClickHole ซึ่งล้อเลียนเว็บไซต์ล่อคลิกอย่าง Upworthy และ Buzzfeed และในเดือนสิงหาคม 2014 Facebook ประกาศว่า กำลังใช้มาตรการทางเทคนิคเพื่อลดผลกระทบจากการล่อคลิกในเครือข่ายสังคมของตน โดยอาศัยเวลาที่ผู้อ่านใช้ไปในการเข้าชมเว็บไซต์ที่ลิงก์มานั้นเป็นวิธีแยกแยะเนื้อหาล่อคลิกออกจากเนื้อหาอย่างอื่น
เทอร์มินอล 21 โคราช
เทอร์มินอล21 โคราช หรือ Terminal21 Korat เป็นศูนย์การค้าขนาดใหญ่แห่งหนึ่งในจังหวัดนครราชสีมา บริหารงานโดย สยามรีเทล ดีเวลอปเมนท์ โดยพัฒนาในแนวคิด "จุดหมายปลายทางแห่งการชอปปิ้ง (World Market Street)" แบบเดียวกับเทอร์มินอล 21 สาขาแรก ใช้งบในการลงทุนก่อสร้างศูนย์การค้า 6,000 ล้านบาท และงบลงทุนในการก่อสร้างโรงแรม 1,500 ล้านบาท โดยศูนย์การค้าเปิดให้บริการในวันที่ 19 ธันวาคม พ.ศ. 2559 ส่วนโรงแรมจะเริ่มก่อสร้างในระยะต่อไป
โครงการเทอร์มินอล21 โคราช ออกแบบโดยยึดแนวคิด "จุดหมายปลายทางแห่งการช้อปปิ้ง" (The Destination for Inspiration) แบบเดียวกับสาขาแรกที่อโศก โดยแต่ละชั้นจะตกแต่งเป็นบรรยากาศของเมืองสำคัญของโลก ได้แก่ แคริบเบียน ปารีส ลอนดอน อิสตันบูล โตเกียว ซานฟรานซิสโก และ ฮอลลีวู้ด
เทอร์มินอล21 โคราช พัฒนาเป็นศูนย์การค้าสูง 7 ชั้น มีชั้นใต้ดิน 1 ชั้น หอคอยความสูง 110 เมตร อาคารจอดรถสูง 9 ชั้น มีชั้นใต้ดิน 2 ชั้น รองรับรถยนต์ได้ 2,500 คัน และมีอาคารจอดรถใหม่ด้านหลังศูนย์การค้า ความสูง 8 ชั้น รองรับรถยนต์ได้ 300 คัน (เปิดให้บริการในวันที่ 1 กรกฎาคม 2560) และโรงแรม 350 ห้อง (เป็นโครงการต่อเนื่อง) มีพื้นที่ใช้สอยกว่า 240,000 ตารางเมตร บนพื้นที่ 32 ไร่ ประกอบไปด้วยร้านค้าและผู้เช่าต่าง ๆ กว่า 400 ร้านค้า โดยมีพื้นที่สำคัญดังนี้
แพนอเมริกันเกมส์ 1955
กีฬาแพนอเมริกันเกมส์ 1955 () การแข่งขันนี้จัดขึ้นที่เม็กซิโกซิตี ประเทศเม็กซิโก ระหว่างวันที่ 12 – 26 มีนาคม ค.ศ. 1955
โลตัส อีลิส
โลตัส อีลิส () เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัท โลตัสจากอังกฤษ เริ่มออกแบบและพัฒนาในปี ค.ศ. 1994 และเปิดตัวครั้งแรกในฐานะรถโรดสเตอร์หลังคาผ้าใบในเดือนกันยายน ค.ศ. 1996 ส่วนรุ่นคูเปใช้ชื่อใหม่ว่า เอ็กซิจ เปิดตัวในปี ค.ศ. 2000
อีลิส ประกอบด้วยโครงไฟเบอร์กราส (fibreglass) ผสมกับอะลูมิเนียม ซึ่งช่วยเพิ่มความแข็งแกร่งให้กับระบบกันสั่นสะเทือน (Suspension) อีกทั้งยังช่วยลดน้ำหนักและลดต้นทุนของรถอีกด้วย อีลิสสามารถทำความเร็วสูงสุดได้ที่ 240 กม./ชม. (150 ไมล์/ชม.) อีลิส จึงเปรียบเสมือนตัวแทนของรถยนต์นั่งสมรรถนะสูงน้ำหนักเบา ซึ่งเป็นสัญลักษณ์เด่นของรถโลตัสจนถึงทุกวันนี้
อีลิส มาจากคำว่า "อีลิซ่า" (Elisa) ซึ่งเป็นชื่อของหลานสาวประธานบริษัทโลตัสขณะนั้น คือนายโรมานา อาร์ติโอลิ (Romano Artioli) ซึ่งก็ได้ตั้งชื่อก่อนการล้มละลายและขายให้กับบริษัทเครือโปรตอนของมาเลเซียในเวลาต่อมา
โลตัสอีลิส โฉมปี ค.ศ. 1996 ใช้เครื่องยนต์ 1.8 ลิตรของ Rover K-series I4 รถมีน้ำหนักรวมเพียง 725 กิโลกรัม (1,598 lb) เพราะเหตุนี้เองจึงช่วยให้ทำอัตราเร่ง 0-100 กม./ชม. ได้ที่ 5.8 วินาที ทั้งๆที่เป็นที่มีกำลังไม่สูงมากเพียง 118 แรงม้า (88 kW; 120 PS) อีลิสใช้ระบบส่งกำลังเป็นเกียร์ธรรมดา 5 จังหวะ
อีลิสโฉมแรกได้รับการออกแบบโดนนายจูเลียน ทอมสัน (Julian Thomson) หัวหน้าฝ่ายการออกแบบของโลตัส และมีวิศวกรใหญ่คือนายริชาร์ด แร็คแฮม (Richard Rackham)
โฉมที่ 2 ของออีลิส เปิดตัวในวันที่ 9 ตุลาคม ค.ศ. 2000 มีการปรับแต่งหลายส่วนจากโฉมแรกทั้งไฟหน้าและโครงรถ แต่ยังคงใช้เครื่องยนต์ K-series ของโรเวอร์เช่นเดิม และนับเป็นรถคันแรกของโลตัสที่ออกแบบด้วยคอมพิวเตอร์โฉมที่ 3 ของอีลิส เปิดตัวในเดือน กุมภาพันธ์ ค.ศ. 2010 มีการปรับแต่งหลายส่วนจากโฉมแรกทั้งไฟหน้าและโครงรถ แต่ใช้เครื่องยนต์ Z-series ของโยโยต้า และนับเป็นรถคันแรกของโลตัสที่ออกแบบด้วยคอมพิวเตอร์
โลตัสเปิดตัว อีลีส คัพ 250 (Lotus Elise Cup 250) มาพร้อมคำนิยามว่าเป็นรถตระกูลอีลีสที่แรงที่สุดเท่าที่เคยผลิตมา
อีลีส คัพ250 จะมาแทนที่อีลีส คัพ 220 เพียบพร้อมแพ็คเกจแอโรไดนามิกรอบคัน ล้ออัลลอยฟอร์จน้ำหนักเบามีทั้งขนาด 16 นิ้วและ 17 นิ้ว รวมถึงการติดตั้งแบตเตอรี่ลิเธียม-ไอออน และเบาะที่นั่งคาร์บอนไฟเบอร์ ลูกค้าทีต้องการลดน้ำหนักเพิ่มเติมก็สามารถสั่ง Carbon Aero Pack ที่จะเปลี่ยนกันชนหน้า สปอยเลอร์หลัง ดิฟฟิวเซอร์และสเกิร์ตด้านข้างให้เป็นวัสดุคาร์บอนไฟเบอร์ซึ่งจะลดน้ำหนักลงได้อีกเกือบ 10 กก. ทำให้น้ำหนักรวมทั้งหมดอยู่ที่เพียง 920 กก. เท่านั้น
Read more at https://www.autospinn.com/2016/02/lotus-elise-cup-250-unveiled/#aACxoEUtb8Rzv2oV.99
คิวมูโลนิมบัส
คิวมูโลนิมบัส () มีชื่อเรียกมาจากภาษาละติน cumulus "กองของสิ่งของ" และ nimbus "พายุฝน, เมฆพายุ" คิวมูโลนิมบัส คือ เมฆที่มีลักษณะหนาสูงทึบในแนวตั้ง โดยมีความสัมพันธ์กับ พายุฟ้าคะนอง และ อากาศที่มีลักษณะแปรปรวน ก่อตัวขึ้นจากไอน้ำซึ่งได้รับการนำพาพัดขึ้นด้านบนด้วยกระแสลมแรง สามารถพบได้ในแบบเดี่ยว, รวมเป็นกลุ่ม, หรือ ตามแนวปะทะอากาศเย็น คิวมูโลนิมบัส สามารถทำให้เกิด ฟ้าผ่า หรือ สภาพอากาศที่รุนแรงได้ ยกตัวอย่างเช่น ทำให้เกิดพายุทอร์นาโด อักษรย่อสำหรับ คิวมูโลนิมบัส คือ Cb
โดยทั่วไปแล้วพบร่วมกับ เมฆคิวมูลัสที่มีขนาดเล็กกว่า ฐานของคิวมูโลนิมบัสสามารถกระจายตัวเป็นบริเวณกว้างหลายไมล์ ในระดับความสูงต่ำถึงสูงปานกลาง โดยประมาณ 200-4,000 เมตร จุดยอดสูงสุดสามารถขึ้นไปถึง 6,000 เมตร หรือสูงมากถึง 21,000 เมตร
คิวมูโลนิมบัสที่มีการก่อตัวอย่างสมบูรณ์จะมีลักษณะเรียบคล้าย"แท่งทั่ง"ที่ใช้ในการตีขึ้นรูปเหล็ก การก่อตัวในลักษณะนี้เกิดเนื่องมาจากกระแสลมที่ช่วยในการยกตัวขึ้นไปมีการเปลี่ยนแปลงความเร็วบริเวณชั้นโทรโพพอส ชั้นเมฆส่วนที่เป็นแนวราบของคิวมูโลนิมบัสในบางครั้งจะอยู่นำหน้าส่วนที่เป็นแนวตั้งเป็นระยะทางหลายไมล์ โดยทั่วไปแม้จะเป็นคิวมูโลนิมบัสขนาดเล็กแต่ก็มีขนาดที่ใหญ่กว่าเมื่อเปรียบเทียบกับเมฆประเภทอื่นๆ
คิวมูโลนิมบัสสามารถทำให้เกิดฝนตกหนักและฝนฟ้าคะนองหากมีพลังงานความร้อนจากดวงอาทิตย์ที่มากพอ เช่น วันที่มีอากาศร้อนจัดในฤดูร้อน ความชื้นจากมวลอากาศที่หนึ่งจะถูกทำให้ระเหยอย่างรวดเร็ว ผลที่ตามมาคือการก่อตัวของกลุ่มมวลอากาศใหม่ในระยะทางที่ห่างออกไปใกล้ ๆ และก่อให้เกิดพายุฟ้าคะนอง นอกจากนี้ยังสามารถก่อให้เกิดอันตรายในฤดูหนาวได้เช่นเดียวกัน คือ ก่อให้เกิดพายุฤดูหนาวที่มีฟ้าคะนองและทำให้เกิด หิมะตกหนัก อย่างไรก็ดี โดยทั่วไป คิวมูโลนิมบัสพบในภูมิอากาศเขตร้อน
ลักษณะโดยทั่วไป คิวมูโลนิมบัส ต้องการ ความชื้น มวลอากาศที่ไม่เสถียร และแรงยกตัวที่ช่วยในการดันตัวขึ้น(ความร้อน) เพื่อใช้ในการก่อตัว ลำดับสถานะการก่อตัวสามารถแบ่งได้เป็น 3 ระยะ คือ ระยะก่อตัว ระยะพัฒนาเต็มที่ และ ระยะหดตัว ทั้งนี้ขึ้นอยู่กับสภาพของมวลอากาศที่เหมาะสมในขณะนั้น
ทวนศักดิ์สิทธิ์
ทวนศักดิ์สิทธิ์ (; ), หอกศักดิ์สิทธิ์ (), ทวนลอนไจนัส (), หรือ หอกแห่งโชคชะตา () ตามที่ระบุไว้ในพระวรสารนักบุญยอห์น เป็นทวนที่นายทหารโรมันนามลอนไจนัส ใช้แทงสีข้างพระเยซูขณะที่พระองค์ถูกตรึงกางเขน เพื่อตรวจว่าพระองค์สิ้นพระชนม์แล้วหรือยัง มีศาสนจักรและอารามมากมายในโลกที่อ้างว่าตนเองมีทวนเล่มนี้ไว้ในครอบครอง แต่ก็ไม่มีการพิสูจน์และตรวจสอบใด ๆ จนถึงทุกวันนี้ ในบรรดาทวนทั้งหมดที่มีการอ้าง มีเพียง 3 เล่มเท่านั้นที่ได้รับการยอมรับมากที่สุดว่า เล่มใดเล่มหนึ่งอาจเป็นทวนศักดิ์สิทธิ์ของจริง ทวนเล่มแรกอยู่ที่วาติกัน เล่มสองอยู่อาร์มีเนีย เล่มสามอยู่เวียนนา
แม้ตำนานจะไม่ได้ระบุว่าทวนเล่มนี้มีพลังอานุภาพเหนือธรรมชาติใด ๆ แต่ผู้คนมากมายก็เชื่อว่าทวนเล่มนี้จะทำให้ผู้ครอบครองมีพลังอำนาจเกรียงไกร ดังนั้นทวนจึงเป็นที่หมายปองของบรรดาผู้นำประเทศในอดีต เช่น ใน ค.ศ. 1796 นายพล นโปเลียน โบนาปาร์ต ปิดล้อมเมืองเนือร์นแบร์ก เพื่อหวังรู้ที่ซ่อนของทวน หรือใน ค.ศ.1938 เมื่อ อดอล์ฟ ฮิตเลอร์ ผนวกออสเตรียเข้าเป็นส่วนหนึ่งของเยอรมนี ฮิตเลอร์ได้ยึดและนำเอาทวนศักดิ์สิทธิ์กลับไปยังเนือร์นแบร์กเพื่อเพิ่มความศักดิ์สิทธิ์ให้แก่ไรช์ที่สาม แต่เมื่อนาซีเยอรมันได้ล่มสลายและฮิตเลอร์ได้กระทำอัตวินิบาตกรรม กองทัพสหรัฐพบทวนลอนไจนัสและนำกลับคืนกรุงเวียนนา ทวนลอนไจนัสจึงเก็บรักษาไว้ที่พิพิธภัณฑ์ประเทศออสเตรียตั้งแต่นั้นมาจนปัจจุบัน
วี-คิวบ์ 6
วี-คิวบ์ 6 () เป็นเกมปริศนาชนิดหนึ่ง มีลักษณะคล้ายลูกบาศก์ของรูบิก แต่มีขนาด 6×6×6 ประดิษฐ์โดย Panagiotis Verdes
รูบิค 6×6×6 มีวิธีการเรียงสับเปลี่ยนที่แตกต่างกันทั้งหมด formula_1 รูปแบบ มีค่าเท่ากับ 157 152 858 401 024 063 281 013 959 519 483 771 508 510 790 313 968 742 344 694 684 829 502 629 887 168 573 442 107 637 760 000 000 000 000 000 000 000 000 รูปแบบ
สถิติโลกอย่างเป็นทางการที่ยอมรับโดยสมาคมลูกบาศก์โลก (World Cube Association) ซึ่งเป็นองค์กรควบคุมการจัดการแข่งขันและสถิติ สถิติการแก้รูบิค 6×6×6 ที่เร็วทีสุดอย่างเป็นทางการในปัจจุบันคือ 1 นาที 40.86 วินาที โดย Kevin Hays ในการแข่งขัน Vancouver Summer 2013 ส่วนสถิติในเวลาเฉลี่ย 3 ครั้ง คือ 1 นาที 51.30 วินาที โดย Kevin Hays ในการแข่งขันเดียวกัน
วี-คิวบ์ 7
วี-คิวบ์ 7 () เป็นเกมปริศนาชนิดหนึ่ง มีลักษณะคล้ายลูกบาศก์ของรูบิก แต่มีขนาด 7×7×7 ประดิษฐ์โดย Panagiotis Verdes
รูบิค 7×7×7 มีวิธีการเรียงสับเปลี่ยนที่แตกต่างกันทั้งหมด formula_1 รูปแบบ มีค่าเท่ากับ 19 500 551 183 731 307 835 329 126 754 019 748 794 904 992 692 043 434 567 152 132 912 323 232 706 135 469 180 065 278 712 755 853 360 682 328 551 719 137 311 299 993 600 000 000 000 000 000 000 000 000 000 000 000 รูปแบบ
สถิติโลกอย่างเป็นทางการที่ยอมรับโดยสมาคมลูกบาศก์โลก (World Cube Association) ซึ่งเป็นองค์กรควบคุมการจัดการแข่งขัน และ สถิติ สถิติการแก้รูบิค 7×7×7 ที่เร็วทีสุดอย่างเป็นทางการในปัจจุบันคือ 2 นาที 36.58 วินาที โดย Vladislav Shavelskiy ในการแข่งขัน Moscow Spring Open 2015 ส่วนสถิติในเวลาเฉลี่ย 3 ครั้ง คือ 2 นาที 46.85 วินาที โดย Mattia Furlan ในการแข่งขัน Slovenian Open 2015
วอลเลย์บอลชายทีมชาติซาอุดีอาระเบีย
วอลเลย์บอลชายทีมชาติซาอุดีอาระเบีย () เป็นทีมชาติของประเทศซาอุดีอาระเบีย  ทีมนี้ได้รับการบริหารโดยสมาคมวอลเลย์บอลซาอุดีอาระเบีย และเป็นส่วนหนึ่งในการแข่งขันวอลเลย์บอลระดับนานาชาติ
เพิร์ล เอส. บัค
เพิร์ล ไซเดนสทริคเกอร์ บัค (; 26 มิถุนายน ค.ศ. 1892 – 6 มีนาคม ค.ศ. 1973) หรือ เพิร์ล เอส. บัค เป็นนักเขียนชาวอเมริกัน เป็นที่รู้จักในฐานะนักเขียนผู้ถ่ายทอดชีวิตชนบทของชาวจีน เธอได้รับรางวัลพูลิตเซอร์ ในปี ค.ศ. 1932 จากหนังสือ "The Good Earth" (ทรัพย์ในดิน) และต่อมาได้รับรางวัลโนเบลสาขาวรรณกรรม ในปี ค.ศ. 1938
เพิร์ล เอส. บัค เกิดในปี ค.ศ. 1892 เป็นบุตรคนที่ 4 จากทั้งหมด 7 คน ของครอบครัวมิชชันนารีที่ทำงานในประเทศจีน เมื่อเธออายุได้ 5 เดือน ครอบครัวก็ย้ายกลับไปอยู่ที่เมืองเจ้อเจียง จนกระทั่งเกิดเหตุการณ์กบฏนักมวยในช่วง ค.ศ. 1900 ครอบครัวของเพิร์ลได้ลี้ภัยไปอยู่ที่เซี่ยงไฮ้ หลังเหตุการณ์กบฏยุติ เพิร์ลได้ไปศึกษาด้านปรัชญาที่สถาบันในรัฐเวอร์จิเนีย สหรัฐฯ จนถึงปี ค.ศ. 1914 เธอก็กลับมาดูแลครอบครัวที่จีน เพิร์ลได้พบกับสามีคนแรก จอห์น ลอสซิง บัค และแต่งงานกันในปี ค.ศ. 1917 ทั้งคู่สร้างครอบครัวที่เมืองหนานจิง ก่อนที่เพิร์ลจะกลับไปที่สหรัฐฯ ชั่วคราวเพื่อเรียนปริญญาโทที่มหาวิทยาลัยคอร์เนล ครอบครัวของเธออาศัยอยู่ที่หนานจิงจนกระทั่งเมืองถูกปิดล้อมโดยกองทัพของเจียง ไคเชก จึงต้องลี้ภัยไปอยู่ที่ญี่ปุ่น ก่อนจะกลับมาที่หนานจิงอีกครั้ง เมื่อครอบครัวประสบปัญหาด้านการเงิน เพิร์ลจึงเริ่มเขียนหนังสือ หนังสือเล่มที่ 2 ของเธอ "The Good Earth" ได้รับรางวัลพูลิตเซอร์ในปี ค.ศ. 1932 หลังได้รับรางวัลพูลิตเซอร์ 3 ปี เพิร์ลหย่ากับจอห์น และแต่งงานใหม่กับริชาร์ด วอล์ช ก่อนจะย้ายไปอยู่ที่สหรัฐฯ เป็นการถาวร
ในปี ค.ศ. 1938 เพิร์ลได้รับรางวัลโนเบลสาขาวรรณกรรม เป็นสตรีชาวอเมริกันคนแรกที่ได้รับรางวัลนี้ หลังได้รับรางวัลโนเบล เธอยังคงเขียนหนังสือเกี่ยวกับวัฒนธรรมเอเชีย และได้อุทิศตนเพื่องานด้านสิทธิมนุษยชน จนกระทั่งเสียชีวิตด้วยโรคมะเร็งปอด ในปี ค.ศ. 1973 ขณะมีอายุได้ 80 ปี
กีฬากรีฑาในโอลิมปิกฤดูร้อน 1948
กีฬากรีฑาในโอลิมปิกฤดูร้อน 1948 จัดแข่งขันที่ลอนดอน ประเทศสหราชอาณาจักร แข่งขัน 33 ประเภท
กีฬากรีฑาในโอลิมปิกฤดูร้อน 1952
กีฬากรีฑาในโอลิมปิกฤดูร้อน 1952 จัดแข่งขันที่เฮลซิงกิ ประเทศฟินแลนด์ แข่งขัน 33 ประเภท
กีฬากรีฑาในโอลิมปิกฤดูร้อน 1956
กีฬากรีฑาในโอลิมปิกฤดูร้อน 1956 จัดแข่งขันที่เมลเบิร์น ประเทศออสเตรเลีย แข่งขัน 33 ประเภท
กีฬากรีฑาในโอลิมปิกฤดูร้อน 1960
กีฬากรีฑาในโอลิมปิกฤดูร้อน 1960 จัดแข่งขันที่โรม ประเทศอิตาลี แข่งขัน 34 ประเภท
กีฬากรีฑาในโอลิมปิกฤดูร้อน 1964
กีฬากรีฑาในโอลิมปิกฤดูร้อน 1964 จัดแข่งขันที่โตเกียว ประเทศญี่ปุ่น แข่งขัน 36 ประเภท
กีฬากรีฑาในโอลิมปิกฤดูร้อน 1968
กีฬากรีฑาในโอลิมปิกฤดูร้อน 1968 จัดแข่งขันที่เม็กซิโกซิตี้ ประเทศเม็กซิโก แข่งขัน 36 ประเภท
แถมสุข นุ่มนนท์
ศาสตราจารย์เกียรติคุณ แถมสุข นุ่มนนท์ เป็นอาจารย์มหาวิทยาลัยและนักประวัติศาสตร์ชาวไทย ผู้ซึ่งมีผลงานจากหนังสือเกี่ยวกับประวัติศาสตร์ เช่น เมืองไทยสมัยสงครามโลกครั้งที่สอง ขบวนการ ร.ศ. 130 ความสัมพันธ์ระหว่างไทย-สหรัฐอเมริกา ภายหลังสงครามโลกครั้งที่สอง และละครการเมือง : 24 มิถุนายน 2475
ศาสตราจารย์เกียรติคุณ แถมสุข นุ่มนนท์ หรือ ศาสตราจารย์เกียรติคุณ ดร.แถมสุข นุ่มนนท์ เกิดเมื่อวันที่ 21 มิถุนายน พ.ศ. 2478 ณ บ้านตึกแถว ริมแม่น้ำเจ้าพระยาตรงท่าโรงยาเก่า ใกล้กับปากคลองตลาด กรุงเทพมหานคร เป็นบุตรของร้อยตรีถัด รัตนพันธุ์ และ นางแส รัตนพันธุ์ (สกุลเดิม ณ พัทลุง) มีพี่น้องร่วมบิดา – มารดา 3 คน คือ แถมสิน รัตนพันธุ์ แถมศรี รัตนพันธ์ และแถมสร้อย รัตนพันธุ์ ชีวิตครอบครัวสมรสกับ นายสุรัตน์ นุ่มนนท์ บุตรคนเดียวของนายจำรัส และนางสง่า นุ่มนนท์ เมื่อปี 2506 มีบุตร 2 คน คือ 1. นายรณดล นุ่มนนท์ สมรสกับนางสาวปาลีรัฐ ศิลปพันธุ์ มีบุตร 2 คน คือ นายปารณ นุ่มนนท์ และ นายปาณัท นุ่มนนท์ 2. ดร.ธนชาติ นุ่มนนท์ สมรสกับ นางสาวสุวรรณี โสภณธรรมกิจ มีบุตร 1 คนคือ นายนิธิรันดร์ นุ่มนนท์ และสมรสกับ ดร.ธนิศา เครือไวศยวรรณ มีบุตร 1 คนคือ เด็กชายธีรธรรม นุ่มนนท์
ศาสตราจารย์เกียรติคุณ ดร.แถมสุข นุ่มนนท์ เริ่มต้นการศึกษาที่โรงเรียนสตรีจุลนาค หลานหลวง แต่เรียนได้ปีเดียวสงครามโลกครั้งที่สองก็เกิดขึ้น จนทำให้ครอบครัวตัดสินใจย้ายไปอยู่ที่จังหวัดพัทลุง และเข้าเรียนในชั้นประถมศึกษาปีที่สอง ที่โรงเรียนโสภณพัทลุงกุล(ปัจจุบันคือโรงเรียนสตรีพัทลุง) แต่เมื่อคุณพ่อเสียชีวิตอย่างกะทันหันด้วยโรคโลหิตในสมองแตกเมื่อเดือนมีนาคม พ.ศ. 2487 ขณะที่ยังเป็นผู้แทนราษฎรจังหวัดพัทลุง ทำให้ชีวิตครอบครัวถึงจุดเปลี่ยนแปลงคุณแม่ต้องรับภาระเลี้ยงดูลูกๆ ภายหลังจบชั้นประถมศึกษา ศ.เกียรติคุณ ดร. แถมสุข เข้าเรียนต่อที่โรงเรียนสตรีพัทลุงจนจบมัธยมปีที 6 และได้รับทุนจากมูลนิธิฟุลไบร้ท์ จากโครงการรุ่นแรกที่ให้แก่นักเรียนต่างจังหวัดที่เรียนดีแต่ขาดแคลนมาเข้าเรียนเป็นนักเรียนประจำที่โรงเรียนวัฒนาวิทยาลัย โดยเลือกเรียนสายอักษรศาสตร์ และจบมัธยมปีที่ 8 รุ่น พ.ศ. 2495 โดยสอบได้ที่ 9 ของประเทศ และเข้าศึกษาต่อที่คณะอักษรศาสตร์ จุฬาลงกรณ์มหาวิทยาลัย เข้ารับพระราชทานปริญญาบัตรในวันที่ 4 กรกฎาคม พ.ศ. 2500 ได้รางวัลทุนสุภาส จันทรโบส ในฐานะได้คะแนนยอดเยี่ยมหมวดประวัติศาสตร์
ภายหลังจบการศึกษา ศาสตราจารย์เกียรติคุณ ดร. แถมสุข ได้รับการบรรจุเป็นอาจารย์ที่แผนกวิชาประวัติศาสตร์และภูมิศาสตร์ จุฬาลงกรณ์มหาวิทยาลัย ในวันที่ 1 กุมภาพันธ์ พ.ศ. 2501 ก่อนได้รับทุนของมูลนิธิเอเชียที่ให้แก่บัณฑิตในประเทศแถบเอเชียตะวันออกเฉียงใต้ไปศึกษาปริญญาโท วิชาประวัติศาสตร์ ณ มหาวิทยาลัยฮ่องกง สำเร็จการศึกษาปริญญาโทในปี พ.ศ. 2504 ด้วยการเขียนวิทยานิพนธ์เรื่อง พัฒนาการของรัฐไทรบุรี-ปะลิส ค.ศ. 1909 – ค.ศ. 1941 ก่อนมาเป็นอาจารย์คณะอักษรศาสตร์ จุฬาลงกรณ์มหาวิทยาลัย อีกครั้งหนึ่งเป็นระยะเวลาสั้นๆ เพราะได้รับทุนบริติช เคาน์ชิล ไปศึกษาต่อปริญญาเอกที่มหาวิทยาลัยลอนดอน จนจบการศึกษาในปี พ.ศ. 2509 จากการเขียนวิทยานิพนธ์เรื่อง การเจรจาทางการทูตระหว่างสยามกับอังกฤษ ค.ศ. 1900 -ค.ศ. 1909
หนังสือและงานวิจัย
บทความทางวิชาการที่พิมพ์เผยแพร่ในวารสารทางวิชาการหรือเคยนำเสนอในที่ประชุมวิชาการ
บทวิจารณ์
วอลเลย์บอลหญิงในเอเชียนเกมส์ 2010
วอลเลย์บอลหญิงในเอเชียนเกมส์ 2010 ได้มีการจัดขึ้นในกว่างโจว, ประเทศจีน ตั้งแต่วันที่ 13–26 พฤศจิกายน 2553
วอลเลย์บอลชายในเอเชียนเกมส์ 2010
วอลเลย์บอลชายในเอเชียนเกมส์ 2010 ได้มีการจัดขึ้นในกว่างโจว, ประเทศจีน ตั้งแต่วันที่ 13–26 พฤศจิกายน 2553
เหรียญศานติมาลา
เหรียญศานติมาลา (The Santi Mala Medal) เป็นเหรียญสำหรับพระราชทานเป็นบำเหน็จความกล้าหาญ สำหรับพระราชทานแก่ ผู้ทำความดีความชอบในการต่อสู้ผู้รุกรานและยอมเสียสละทำการแก้ร้ายให้กลายเป็นดียังผลให้ประเทศไทยบรรลุถึงซึ่งสันติภาพ ธำรงไว้ซึ่งเอกราชและอธิปไตย ปัจจุบัน พ้นสมัยพระราชทานแล้ว
เป็นเหรียญรูปไข่ มี 2 ชนิด คือ ชนิดสามัญ เป็นเหรียญดีบุก และชนิดพิเศษ เป็นเหรียญเงิน
ชนิดสามัญ ด้านหน้ามีรูปไอราพต ด้านหลังจารึกเป็นอักษรไทยและอักษรโรมันว่า "นตฺถิ สนฺติ ปรํ สุขํ" "NATTHI SANTI PARAM SUKHAM" ห้อยกับแพรแถบสีแดงกว้าง 40 มิลลิเมตร ตรงกึ่งกลางของแพรแถบมีริ้วสีน้ำเงินกว้าง 4 มิลลิเมตร และมีริ้วสีขาว กว้างริ้วละ 2 มิลลิเมตร ประกอบ 2 ข้างริ้วสีน้ำเงิน
ชนิดพิเศษ มีลักษณะเหมือนชนิดสามัญ แต่เป็นเหรียญเงิน และเหนือเหรียญขึ้นไปมีดาบตั้งทำด้วยเงินไขว้กันประกอบอยู่ด้วย
ผู้ออกแบบเหรียญคือ ศาสตราจารย์ ศิลป์ พีระศรี
กุฎีเจริญพาศน์
กุฎีเจริญพาศน์ หรือ กุฎีล่าง หรือ กุฎีกลาง เป็นอิมามบาระฮ์ชีอะฮ์แห่งหนึ่งตั้งอยู่ริมคลองบางหลวง ถนนอิสรภาพ แขวงวัดอรุณ เขตบางกอกใหญ่ กรุงเทพมหานคร
กุฎีเจริญพาศน์ เดิมเรียกว่า กุฎีล่าง สร้างโดยพระยาจุฬาราชมนตรี (อากาหยี่) ในรัชสมัยพระบาทสมเด็จพระพุทธยอดฟ้าจุฬาโลก ถือเป็นกุฎีแห่งที่สองของกรุงรัตนโกสินทร์ ส่วนกุฎีแห่งแรกคือกุฎีหลวง ซึ่งสร้างในรัชกาลเดียวกัน บุรพชนของชาวชีอะฮ์เชื้อสายเปอร์เซียในบริเวณกุฎีนี้มาจากเมืองกุม ประเทศอิหร่าน ถือเป็นสถานที่ตั้งถิ่นฐานอันเก่าแก่และในปัจจุบันก็ยังมีผู้สืบเชื้อสายอาศัยอยู่หนาแน่นกว่าที่อื่น ๆ ด้วยมีมัสยิดอีกสองแห่งที่อยู่ใกล้เคียงคือมัสยิดผดุงธรรมอิสลามและมัสยิดดิลฟัลลาห์ ด้วยเหตุนี้กุฎีล่างจึงมีอีกชื่อหนึ่งว่า "กุฎีกลาง" เพราะตั้งอยู่ระหว่างมัสยิดทั้งสอง และด้วยที่เป็นชุมชนชีอะฮ์ขนาดใหญ่ ผู้คนจึงเรียกชุมชนมุสลิมนี้อย่างรวม ๆ ว่า ""พวกสามกะดีสี่สุเหร่า""
ในรัชสมัยพระบาทสมเด็จพระมงกุฏเกล้าเจ้าอยู่หัว ได้มีการสร้างสะพานเจริญพาศน์ 33 ในวโรกาสที่พระองค์มีพระชนมายุครบ 33 พรรษา จึงได้ตั้งชื่อสะพานดังกล่าว เมื่อสะพานแล้วเสร็จ กุฎีล่างจึงเปลี่ยนมาใช้ชื่อทางการเป็น "กุฎีเจริญพาศน์" ตามชื่อสะพานมาจนถึงปัจจุบัน
กุฎีเจริญพาศน์ เป็นเรือนมนิลาประดับด้วยไม้ฉลุ มีศิลปะแบบขนมปังขิง หลังคาประดับกระเบื้องโมเสกสีสันสดใส
เมื่อถึงเดือนมะหะหร่ำ จะมีพิธีที่ไทยเรียกว่า "พิธีเจ้าเซ็น" หรือ "แห่เจ้าเซ็น" ที่กระทำในสิบวันแรกของเดือน เพื่อระลึกถึงอิหม่ามฮุเซ็น หลานของนบีมุฮัมมัด ที่ถูกสังหารที่กัรบะลาอ์ ในพิธีจะมีการแห่ตุ้มบุด หรือ โต๊ะราบัด ซึ่งคือเครื่องจำลองคานหามบรรจุศพอิหม่ามฮุเซ็นมาแห่ และมีการแสดงความเสียใจด้วยการทุบอก เรียกว่า มะต่ำ พร้อมกับการขับโศลกเรียกว่า มะระเสี่ย มีการสวมเครื่องแต่งกายด้วยผ้าคลุมสีขาวเรียกว่า กัฟฟาหนี่ ซึ่งแทนผ้าห่อศพอิหม่ามฮุเซ็น นอกจากนี้ยังมีการแห่แหนสิ่งที่รำลึกถึงการตายของอิหม่าม รวมทั้งมีการเดินลุยไฟและการควั่นหัวเพื่อแสดงศรัทธา
ช่วงรัชสมัยพระบาทสมเด็จพระพุทธเลิศหล้านภาลัย รัชกาลที่ 2 ได้มีหมายรับสั่งให้นำพิธีกรรมดังกล่าวไปถวายให้ทอดพระเนตรในพระบรมมหาราชวังหน้าพระที่นั่งพุทไธศวรรย์ติดต่อกันถึงสองปี (ในปี พ.ศ. 2358 และ พ.ศ. 2359) และมีพระมหากษัตริย์และพระบรมวงศานุวงศ์ได้เสด็จชมพิธีดังกล่าวอยู่เสมอ ครั้งหลังสุดพระบาทสมเด็จพระเจ้าอยู่หัวภูมิพลอดุลยเดช เสด็จพระราชดำเนินพร้อมด้วยสมเด็จพระนางเจ้าสิริกิติ์ พระบรมราชินีนาถ, สมเด็จพระราชชนนีศรีสังวาลย์ และสมเด็จพระเจ้าพี่นางเธอ เจ้าฟ้ากัลยาณิวัฒนา ทอดพระเนตร ณ กุฎีเจริญพาศน์ เมื่อวันที่ 16 กันยายน พ.ศ. 2496
อีวู ปิงตู
อีวู ดานีแอล ฟือไรรา เมงดงซา ปิงตู () เกิดเมื่อวันที่ 7 มกราคม พ.ศ. 2533 เป็นนักฟุตบอลชาวโปรตุเกสซึ่งเล่นให้กับสโมสรฟุตบอลดีนาโมซาเกร็บในตำแหน่งกองหลังตำแหน่งขวา เขามีชื่อในทีมชาติโปรตุเกส ซึ่งกำลังจะลงแข่งขันในนัดกระชับมิตรกับฝรั่งเศส และฟุตบอลชิงแชมป์แห่งชาติยุโรป 2016 รอบคัดเลือก กับเดนมาร์ก
เปาลู มาชาดู
เปาลู รีการ์ดู รีไบรู ดึ ฌึซุช มาชาดู () เกิดเมื่อวันที่ 31 มีนาคม พ.ศ. 2529 เป็นนักฟุตบอลชาวโปรตุเกสซึ่งเล่นให้กับสโมสรฟุตบอลดีนาโมซาเกร็บและฟุตบอลทีมชาติโปรตุเกสในตำแหน่งกองกลาง
ซากิ ฟูจิตะ
ซากิ ฟูจิตะ () เป็นนักพากย์หญิงชาวญี่ปุ่นจากเมืองโตเกียว สังกัดค่าย Arts Vision เธอร้องเพลงปิดในอนิเมะเรื่อง "Tokimeki Memorial Only Love" ชื่อเพลง "Kiseki no Kakera" (奇跡のかけら) โดยร้องร่วมกับ ยูกิ มะกิชิมะ และ ยูกะโกะ โยะชิกะวะ รวมทั้งเพลงเปิดในอนิเมะเรื่อง Working!! "Coolish Walk" ร่วมกับ คะนะ อะซุมิ และ เอะริ กิตะมุะระ เธอเป็นที่รู้จักดีที่สุดในการเป็นตัวอย่างเสียง "ฮะสึเนะ มิกุ" ในโวคาลอยด์
เล้ง ศรีสมวงศ์
เล้ง ศรีสมวงศ์ (5 กันยายน พ.ศ. 2443 - 2 กุมภาพันธ์ พ.ศ. 2523) เป็นอดีตรัฐมนตรีว่าการกระทรวงการคลัง อดีตรัฐมนตรีช่วยว่าการกระทรวงการคลัง ในรัฐบาลพันตรี ควง อภัยวงศ์ และอดีตผู้ว่าการธนาคารแห่งประเทศไทย
เล้ง ศรีสมวงศ์ เป็นบุตรของนายประสิทธิ์และ นางแก้ว ศรีสมวงศ์ จบการศึกษาจากโรงเรียนเทพศิรินทร์ เคยได้รับการแต่งตั้งเป็นผู้ว่าการธนาคารแห่งประเทศไทย 2 สมัยคือ 25 พฤศจิกายน 2490 - 2 กันยายน 2491 และ 3 ธันวาคม 2491 - 3 สิงหาคม 2492
เล้ง ศรีสมวงศ์ ได้รับการแต่งตั้งเป็นรัฐมนตรีช่วยว่าการกระทรวงการคลัง ในรัฐบาลพันตรี ควง อภัยวงศ์ เมื่อวันที่ 1 สิงหาคม พ.ศ. 2487 ต่อมาในวันที่ 10 มกราคม พ.ศ. 2488 ได้ไปดำรงตำแหน่งรัฐมนตรีว่าการกระทรวงการคลังแทนพันตรี ควง อภัยวงศ์ ก่อนจะลาออกพร้อมคณะรัฐมนตรีเมื่อวันที่ 31 สิงหาคม พ.ศ. 2488 นอกจากนี้ยังเคยได้รับการแต่งตั้งเป็นสมาชิกวุฒิสภาในวุฒิสภาไทย ชุดที่ 1 และวุฒิสภาไทย ชุดที่ 2
เล้ง ศรีสมวงศ์ ถึงแก่กรรมเมื่อวันที่ 2 กุมภาพันธ์ พ.ศ. 2523 พระราชทานเพลิงศพ ณ เมรุวัดมกุฏกษัตริยารามราชวรวิหาร วันที่ 12 มีนาคม พ.ศ. 2524
อาแอ็ส แซ็งเตเตียน
สมาคมกีฬาแซ็งเตเตียนลัวร์ () หรือรู้จักกันในชื่อ อาแอ็ส แซ็งเตเตียน () หรือ แซ็งเตเตียน () เป็นสโมสรฟุตบอลอาชีพของประเทศฝรั่งเศส ตั้งอยู่ในเมืองแซ็งเตเตียน จังหวัดลัวร์ ประเทศฝรั่งเศส สโมสรนี้ก่อตั้งขึ้นเมื่อ พ.ศ. 2462 และปัจจุบันเล่นอยู่ในลีกเอิง ฟุตบอลลีกสูงสุดของประเทศฝรั่งเศส สโมสรนี้มีผู้จัดการทีมคือ ฌ็อง-หลุยส์ กาแซ และมีกัปตันทีมคือ ลออิก แปแร็ง ซึ่งเริ่มอาชีพนักฟุตบอลกับสโมสรนี้เมื่อปี พ.ศ. 2539
คริสต็อฟ กาลตีเย
คริสต็อฟ กาลตีเย () เกิดเมื่อวันที่ 28 สิงหาคม พ.ศ. 2509 เป็นอดีตนักฟุตบอลชาวฝรั่งเศสซึ่งเคยเล่นให้กับสโมสรหลายแห่งในประเทศฝรั่งเศส เช่น ออแล็งปิกเดอมาร์แซย์ รวมทั้งสโมสรมอนซาในประเทศอิตาลี ปัจจุบันเขาเป็นผู้จัดการทีมสโมสรฟุตบอลแซ็งเตเตียน
เดอะจีโอเมเตอส์สเกตช์แพด
เดอะจีโอเมเตอส์สเกตช์แพด () หรือเรียกสั้น ๆ ว่า สเกตช์แพด หรือ จีเอสพี () เป็นซอฟต์แวร์เรขาคณิตที่เป็นที่นิยมในเชิงพาณิชย์ ใช้สำหรับการสำรวจ เรขาคณิตแบบยูคลิด พีชคณิต แคลคูลัส และคณิตศาสตร์สาขาอื่น ๆ โปรแกรมนี้สร้างขึ้นโดย นิโคลัส แจ็กกิว (Nicholas Jackiw) ออกแบบมาเพื่อให้ทำงานบนวินโดวส์ 95 หรือวินโดวส์เอ็นที 4.0 หรือรุ่นต่อจากนั้น และโอเอส 8.6 หรือรุ่นต่อจากนั้น (รวมถึงโอเอสเทน) และยังสามารถทำงานบนลินุกซ์ โดยอยู่ภายใต้การทำงานของไวน์ แต่ยังมีข้อบกพร่องเล็กน้อย
จีเอสพีประกอบไปด้วยเครื่องมือการสร้างทางเรขาคณิตแบบยุคลิดดั้งเดิม กล่าวคือ การสร้างรูปร่างต่าง ๆ (เช่นรูปสิบห้าเหลี่ยม) โดยการใช้วงเวียนและสันตรง ก็สามารถสร้างขึ้นโดยใช้โปรแกรมนี้ อย่างไรก็ตาม โปรแกรมนี้ยังให้ผู้ใช้สามารถใช้การแปลง เพื่อที่จะสร้างรูปที่ไม่สามารถใช้วงเวียนและสันตรงได้ (เช่น รูปเก้าเหลี่ยมด้านเท่า) นอกจากนี้ วัตถุในโปรแกรมยังสามารถเคลื่อนไหวได้
จีเอสพียังสามารถวัดความยาวของส่วนของเส้นตรง ขนาดของมุม พื้นที่ พารามิเตอร์ ฯลฯ และยังสามารถสร้างฟังก์ชัน ซึ่งจะช่วยให้ผู้ใช้สามารถสร้างวัตถุจากความสัมพันธ์กับวัตถุที่เลือก ทำให้สามารถแก้ปัญหาคณิตศาสตร์ซึ่งยากที่จะคิดด้วยมือได้
จีเอสพีได้นำไปใช้ในห้องเรียนคณิตศาสตร์ระดับมัธยมศึกษาเป็นจำนวนมาก ตลอดจนในสหรัฐอเมริกาและประเทศแคนาดา สภาครูคณิตศาสตร์แห่งชาติ (NCTM) ระบุว่าหนึ่งในหกหลักเทคโนโลยีที่ว่า "เทคโนโลยีเป็นสิ่งสำคัญในการเรียนการสอนคณิตศาสตร์ มันจะทำให้การสอนคณิตศาสตร์เป็นสิ่งที่ช่วยในการยกระดับการเรียนรู้ของนักเรียน" จีเอสพีก็เป็นส่วนหนึ่งในตัวอย่างเหล่านี้ ซึ่งโปรแกรมนี้จะช่วยให้นักเรียนมีความเข้าใจมากยิ่งขึ้น เช่นแนวคิดในเรื่องความชัน การแปลงทางเรขาคณิต และจำนวนเต็ม
ในปัจจุบันหน่วยงานทางการศึกษาของประเทศไทย ได้แก่ สถาบันส่งเสริมการสอนวิทยาศาสตร์และเทคโนโลยี ได้จัดซื้อโปรแกรมจีเอสพี เวอร์ชัน 4.06 เป็นลิขสิทธิ์ของประเทศไทย และดำเนินการแปลโปรแกรมและคู่มือการใช้งานเป็นภาษาไทย (รวมทั้งเวอร์ชัน 5.06 ในปัจจุบัน) นอกจากนี้ ยังจัดให้มีการแข่งขันการใช้โปรแกรมนี้สำหรับนักเรียนระดับประถมศึกษาและมัธยมศึกษา เพื่อพัฒนาความรู้และศักยภาพของนักเรียนอีกด้วย
สายซูไงบูโละฮ์-กาจัง
รถไฟฟ้าขนส่งมวลชนสายซูไงบูโละฮ์-กาจัง ()
สายซูไงบูโละฮ์-กาจัง เป็นหนึ่งในโครงการเส้นทางรถไฟฟ้าใต้ดินสามสายในเขตหุบเขากลัง ใช้งบประมาณในการก่อสร้าว 36 พันล้านริงกิต
เส้นทางเริ่มต้นจากตำบลซูไงบูโละฮ์ ทางตะวันตกเฉียงเหนือของกัวลาลัมเปอร์ ผ่านใจกลางกรุง ไปสิ้นสุดที่เมืองกาจัง ทางตะวันออกเฉียงใต้ของกัวลาลัมเปอร์ คาดว่าจะมีผู้โดยสารมาใช้งานประมาณ 1.2 ล้านคนต่อปี การก่อสร้างระยะที่ 1 เริ่มจากซูไงบูโละฮ์ ไปสิ้นสุดที่เซอมันตัน ซึ่งจะเปิดให้บริการในปี ค.ศ. 2016 ส่วนระยะที่ 2 สร้างจากเซอมันตัน ไปสิ้นสุดที่กาจัง ซึ่งจะเปิดให้บริการในกรกฎาคม ค.ศ. 2017
เดิมที สายนี้เป็นสายรถไฟฟ้ารางเบา ระยะทาง 43 กิโลเมตร วิ่งจากตำบลดามันซารา ไปยังตำบลเชรัส ต่อมาได้ขยายเส้นทางไปยังซูไงบูโละฮ์ และกาจัง ซึ่งเพิ่มระยะทางอีก 8.8 กิโลเมตร และได้ปรับเปลี่ยนมาเป็นรถไฟใต้ดิน ซึ่งจุผู้โดยสารได้มากกว่า
สายนี้เมื่อสร้างเสร็จแล้ว จะดำเนินการโดยบริษัทแรพิดเรล
รถไฟฟ้าสายนี้มีระยะทาง 51 กิโลเมตร วิ่งจากตำบลซูไงบูโละฮ์ ไปสิ้นสุดที่เมืองกาจัง เมื่อเปิดใช้งาน คาดว่าจะมีผู้โดยสาร 1.2 ล้านคน รถไฟฟ้าเป็นแบบ 4 คันต่อขบวน จุผู้โดยสารได้ 1,200 คนต่อขบวนต่อทิศทาง และใน 1 วันจะมีผู้โดยสารใช้บริการทั้งหมด 400,000 คน ความถี่รถไฟฟ้า 3.5 นาที
หลังจากที่โครงการนี้ได้นำเสนอเมื่อวันที่ 8 กรกฎาคม ค.ศ. 2011 ได้มีการปรับเปลี่ยนแก้ไขเส้นทางและสถานีต่าง ๆ ดังต่อไปนี้
จะมี 31 สถานี โดยมีสถานีใต้ดินอยู่ 7 สถานี ช่วงทางใต้ดินยาว 9.5 กิโลเมตร (แผนที่เส้นทาง) การเรียกชื่อสถานีบนขบวนรถ จะแตกต่างจะชื่อทางการเล็กน้อย อาจเปลี่ยนแปลงได้ตามความเหมาะสม
ระบบรถไฟฟ้าผลิตโดยบริษัท ซีเมนส์ รถไฟฟ้าเป็นแบบไร้คนขับ พ่วง 4 คันต่อขบวน จุผู้โดยสารได้ 1,200 คนต่อขบวนต่อทิศทาง โดยรถไฟฟ้าจะเป็นรูปแบบเดียวกันกับที่ใช้ในรถไฟใต้ดินวอร์ซอ ประเทศโปแลนด์
มีศูนย์ซ่อมบำรุง 2 แห่ง ได้แก่ ศูนย์ซ่อมบำรุงซูไงบูโละฮ์ และศูนย์ซ่อมบำรุงกาจัง